text:
محمد موسا زاده(بولتن ائل بیلیمی -ویژه نمین )
آذربایجان خالقینین، موختلیف مراسیملری و همین مراسیمه باغلی بیر سیرا اینانجلاری وار، بونلارین ان گؤزلی، توی و شینلیک دبلریدی. گرچی بو مراسیملر، بوتون شهر و کندلرده آشاغی-یوخاری عینی سویهده توتولور، آنجاق کندلریمیزده داها آرتیق اؤز اصالتین ساخلامیشدیر. بونلار کئچهجکده اولدوغو کیمی یئرینه یئتیریلیر.
نمینه باغلی اولان اورنج کندینین توی مراسیمنده بیر قندسیندیرما گئجهسی وار، بو قند سیندیرما گئجهسی و اونون دالیسینجا دا سیندیریلان کله قندلرین باشینی قیز-اوغلانین باشینا اوغماقدا بیر پارا معنالی و درین حکمتلر وار. آشاغیدا همین مراسیم و حکمتلردن دانیشیلاجاق.
قند سیندیرما گئجه سی
ائله کی هر ایکی طرف (اوغلان و قیزین آتا و آناسی) راضیلاشاندان سونرا، ائلهجه ده قیز اوغلان بیر-بیرین بَینندن سونرا، اوغلانین آناسی، باجیسی و بیر-ایکی نفر یاخین فامیللریندن قیز ائوینه ائلچیلیگه گئدیب، قیزدان ائلچیلیک ائلهییب، قند سیندیرماق گئجهسین نه زامان اولاجاغینی تعیین ائدرلر.
او گئجه اوغلان ائوی نئچه خونچا بزهییب، ائل طایفانین آغ ساقّقاللاری، آغ بیرچکلری، اوغلانین باجیلاری و یاخین فامیللرینن قیز ائوینه دئییب، گولر یوللانارلار. قند سیندیرما گئجهسینده اوزون بیر دانیشیقدان سونرا کبین، باشلیغین نئچه اولاجاغی اوستونده راضیلاشیب، شیرنی پایلانار. اوغلان ائوی اؤنجهدن قیز ائوینه ایکی کلله قند، قئیچی، داراق و .... گؤندررلر. ایکی طرفین یاخین قوهوم و تانیشلارینی قیز ائوینه چاغیرارلار.
قند سیندیرماغا باشلایینجا دا ایلک اؤنجه قیزین قندینی سیندیرار، کبین کسمهنی سونرایا ساخلایارلار. قئیچینین دیزینی یا دؤشکچهنین آلتینا قویار و کبین کسر. اوغلان ائوینین حؤرمتلی بؤیوکلریندن، ایکی کلله قندی بیر– بیرینه وورار و سیندیرار . گوجو چاتمازسا، قند کرکیسی ایله سیندیرار.
قند سیندیران مجلیسین آغ ساققالاریندان بیری اولار، قندی سیندیرمامیشدان قاباق دئییر کی قند سینمیر، قیزین آناسی قند سیندیرانا بیر خلعت وئرر، قند سینار.
ایلک قند سیناندان سونرا قند سیندیران دئیر:
- دئیون مبارک دی ، خوشباخت اولسونلار
جمعده اوتورانلار دا اوجادان سسلنرلر :
- آللاه موبارک ائلسین
ائله کی خانیملار بو سسی ائشیتدیلر ال چالیب، هوی چکرلر. قندین باشینی بیر نفر اوغلان آدامی گؤتورر کی اونون یئرینه دَیَرلی بیر خلعت آلسین.
سینمیش قندلری قیز اولان اوتاغا کی ایکی طرفین خانیملاری ییغیشیبلار آپارار، قیزین باشی اوسته بیر پارچا آچیب اونون اوستونده اوغارلار .
کبین کسیلمهدن اؤنجه قند سینارسا، بو قند سیندیرما گئجهسینین صاباحیسی هر یئرده دئیرلر:
- فیلان کسین قیزینین قندین، فیلان اوغلانا سیندیریبلار.
بو مراسیملرده نئچه درین معنالار و حیکمتلر وار کی اینسانلار اونلار دیقت یئتیرمکله یاخشی درسلر آلیب، اؤز فرهنگینه، کؤکینه آرخلانییر.
بو مراسیمده کلّه قند باشی قارلی بیر داغین سیمبولودور. داغین اتگی چؤرکلی اولار و هر بیر طرفیندن زینه بولاقلار آخیب، دؤورهسینه گؤزللیک باغیشلاییب، طراوت وئرر و همی ده داغین آلنی آچیق، باشی اوجا اولار. اؤز دؤشونده غیرتلی آسلانلار و قارتاللار بئجردیب، اونلارا یول یولاق اؤیردر. آتالار ، آنالار بئله رسملرده درین معنالی سؤزلر و نصیحتلر گلهجک نسیللره گؤستریب، آنلادیلار کی یئنیجه باشلانان حیات، ایکی گنج آراسیندا داغ کیمی اوجالانسین و شیرینیلیک بوی آتیب، حیاتین یال- یاماجین گؤزللندیریب، صمیمیت و دوزلوک بولاقلاری قایناییب جوشسون.
بو مراسیمده ایکی جاوانا دئییلیر کی دولانیشیق بیر داغدیر کی هله- هله سینماز و ذیروهسی توفانلار، قار بورانلار قارشیسیندا گؤیلره باش قالدیریب، زامانا یوکو آلتیندا بئلین اگمییه.
کله قندین باشین ساخلارلار نئیه کی او برک اولار تئزلیکله اریییب، ایتمز، بو واسیطهیله ده قیزلا اوغلانی ایناندیرا کی هر چتینلیگین قارشیسنیدا برک دایانمالارینا ایناندیرماق ایسترلر. ایکی قندین باشین بیر –بیرینه سورترک اوغماسیله دا بونو دئمک ایسترلر کی داغلار کیمی باش باشا وئریب باش اوجا یاشایاسینیز.
:: برچسبها:
شهرستان نمین,
ائل بیلیمی,
قند سیندیرما


c: text/html

text:
حسیب دیر ا حسیب دیر الیمی پیچاق کسیب دیر آل یانگاق قیزیل دوداق گور کیم لره نصیب دیر.
حقیم حاقا یتیرسین حق مرادا اوتیرسین ایلینگ آلیان گلینین دن.بیزه ده خدای یتیرسین
شبدالینینگ شانیگی شیله آجی بولار می ترکمن صحرانگ قیزلاری شیله سویجی بولارمی؟
ایکی ایکی دورت بولار ایکی یدی اون دورت بولار ییگیت سویه نینی آلماسا یورگینه درد بولار
سایلاب سویب تافنم . هر دم یادسالانم. سوزمده یوق در یالانم . سنی گورسم گلیا .
بیر شاخادا ایکی آلما منده آلمایین سنده آلما سن منی سوییان بولسانگ من قایدامدا سن قالما
آلما دیب آغلادیم.نار دیب آغلادیم اوزیمه میسر یار دیب آغلادیم اوزیمه میسر یاریم بولماساآمانات جانیمی آل دیب آغلادیم

robotstxt: allowed

filter: keep


text:
فرانسانین سهییه ناظرلیگی اؤلکهنی تأثیری آلتینا آلان تهلوکهلی قریپ ائپیدئمییاسی سببیندن خسته خانالارا حاضیر اولمالاری بارهده خبردارلیق ائدیب.
آخار .آذ خبر وئریر کی، ائپیدئمییانین گئتدیکجه یاییلدیغینی و حاضیردا اؤلکهدهکی ۸۵۰ خسته خانانین ۱۴۲-ده وضعیتین آغیر اولدوغونو بیلدیرهن ماریسول تووراینئ سهییه موسیسهلری ایله یاناشی، طیبب ایشچی لرینین ده حاضیرلیغینین واجیب اولدوغونو وورغولاییب.
ناظیرلیین نمایندهلری ۲۰۱۴-۲۰۱۵-جی ایللرده ۱۸ مین نفرین اؤلومو ایله نتیجهلنهن ه۳ن۲ ویروسونون سبب اولدوغو ائپیدئمییانین تکرارلاناجاغیندان احتیاط ائدیرلر.
ائکسپئرتلر ایسه ه۳ن۲ ویروسونون ایکی ایللیک فاصیلهدن سونرا یئنیدن باش قالدیردیغینی قئید ائدرک، بونون بیر نئچه هفته ایچینده جدی ائپیدئمییایا چئوریله بیله جه یینی وورغولاییرلار.


text:
آذربایجانین باشکندی باکی شهرینده تشکیل ائدیلن، ۵۷-جی یوروویژیون ماهنی یاریشماسینین رسمی آچیلیش مراسیمی ائدیلدی
آذربایجانین باشکندی باکی شهرینده تشکیل ائدیلن، ۵۷-جی یوروویژیون ماهنی یاریشماسینین رسمی آچیلیش مراسیمی ائدیلدی.
آچیلیشا ۴۲ اؤلکهنین نمایندهسی قیرمیزی خالچادا کئچهرک قاتیلدی.
یوروویژیون نمایندهلرینی قیرمیزی خالچادا بؤیوک جوشغویلا قارشیلایان سئونلری، بورادا صنعتچیلرله فوتو چکدیرمه فورصتی تاپدی.
یوروویژیون-۲۰۱۱ بیرینجیلری آذربایجانلی ائلدار و نیگار جوتلوسو ایله ۲۰۰۹-جو ایل غالیبی نوروئژ تمثیلچیسی آلکساندر ریباکین دا قاتیلدیغی آچیلیش مراسیمی، قبول و کونسرت پروقرامییلا داوام ائتدی.
یاری فیناللاری ۲۲ و ۲۴ می-ده ائدیلهجک ۵۷جی ائوروویژیون ماهنی یاریشماسینین فینالی ۲۶ می-ده رئاللاشدیریلاجاق.
برچسب ها: آذربایجان، باکی، یوروویژیون،


text:
آهنگ ترکی آذربایجانی جدید شاد و فوق العاده زیبای مهرداد کسانی به نام توت الیمی …
دانلود با لینک مستقیم : کیفیت ۳۲۰ MP3
دانلود با لینک مستقیم : کیفیت ۱۲۸ MP3
عالیییییییییییییی یاشاسن آنا یوردوم آذربایجان. یاشاسن
چوخ گوزل یاشاسین ♥
[…] ایکینجی لینک […]
chox guzal
چوخ گوزلیده یاشاسین آذربایجان
Çox gözel یاشاسین مهرداد کسانی
yashasin
یاشا عزیز دیلداشیم قانداشیم قارداشیم
یاشاسین آذربایجانیمین باشی اوجا اوغلو
عشق اولسون سنه عزیز و حورمتلی قارداشیم
… یاشا سولدوزومون افتخاری …
ساخ اول وار اول
یاشاسین سولدوزلو قارداشلاریم .
دوغوردان گوزل و ائشیدملی اللرینه ساغلیق دیلین وار اولسون مهرداد بی «کیم بیلیر» ماهنی سین کسینلیکله گوزلوروک. و همین طور تشکر از مدیریت سایت وزین تک ترانه
چوخ گوزل …. یاشاسین بوتون آذری لری
یاشا
چوخ ممنونام تک ترانه و بیتا خانوم . آللاه الیندن توتسو بیتا جان چوخ گوزل بیر ماهنیدی آللاه جان هچ کسی داردا قویما
چون گوزل
یاشاسین
یاشاسین همکلاسیم چخ گشحدییییی… harikaaaa


text:
تورکیه پنجره سیندن اورتادوغو(50)
لبناندا بیرلیک ایستیقامتیندکی آختاریشلاری ایفلاسا اوغرادان دیگر اهمیتلی فاکتور ده لبنان سیاسی قروپلاری حل ماساسینا اوتورتماغا چالیشان لبنان خاریجی آکتورلارین لبنان سیاستینین بیر-بیرلریله اوزلاشمیر اولماسی
تورکیه پنجره سیندن اورتادوغو(50)
لبنان بحرانی اوزرینه یوغونلاشدیغیمیز داها اوّلکی پروگراملاریمیزدا لبنان دیالوق قروبونجا اوزرینده آیدین لبنان سیاسی آنلاشماسیندان بحث ائتدیک. بو راضیلاشما گریی میلی راضیلاشما حکومتینین (اومه) آوریل 2016دا اعتباراً پایتخت ترابلوسدا ایشلرینه باشلادیغینی ایفاده ائتدیک. میلی راضیلاشما حکومتینی تانییان میلیتان گوجلرین داعش سیرت شهریندن و بوتون لبناندان چیخارماق اوچون عملیاتا باشلامیش اولماسینا باخمایاراق اومهنین هله نفوذونو تعمین چوخ جدی پروبلملرله قارشیلاشدیغینا دا توخوندوق. لیستهسی اولدوقجا اوزون اولان بو پروبلملرین باشیندا آرتیق مسئولیت مدتی بیتمیش اولماسینا باخمایاراق وارلیغینی داوام ائتدیرن توبروقداکی نمایندهلر مجلیسی (تم) وار. توبروقداکی نمایندهلر مجلیسینه باغلی بیر حکومت و اونون نیظامی گوجلرینین باشینداکی ژنرال خلیفه حفتر، میلی راضیلاشما حکومتینین و میللی اوزلاشمانین اؤنوندکی ان بؤیوک مانع دوروموندالار. حتی اؤلکهنین شرقینده گئدهرک گوجونو گوجلندیرن حفتر بؤلگهده بیر حربی رهبرلیک قورماغا یؤنلمیش وضعیتده.
لبناندا بیرلیک ایستیقامتیندکی آختاریشلاری ایفلاسا اوغرادان دیگر اهمیتلی فاکتور ده لبنان سیاسی قروپلاری حل ماساسینا اوتورتماغا چالیشان لبنان خاریجی آکتورلارین لبنان سیاستینین بیر-بیرلریله اوزلاشمیر اولماسی. بو گون لیبیدکی اینکیشافلار اوزرینده سؤز صاحبی اولماغا چالیشان آمریکا، بریتانیا، فرانسا، ایتالیا، میصر، بیرلشمیش عرب امیرلیکلری، سعودی عربیستانی و حتی تورکیهنین بیر-بیرلرینه اویغون بیر لبنان سیاستلری یوخدور. بو وضعیت، هر بیری عینی حکومتی رسمی نفوذ قبول ائتمهلرینه باخمایاراق، فرقلی لبنان آکتورلارا دستک اولمالاری کیمی بیر نتیجه دوغورور. بو سببدن بو دا میلی بیرلیک آختارمالارینین ایفلاسا اوغراماسینی اؤزو ایله گتیریر.
لبنانین شرقینده هر کئچن گوجونو پکیشدیرمسینی باخمایاراق حفترین موجود وضعیتدن ممنون دئییل. میصر و به طرفیندن تامین ائدیلن آچیق، فرانسا و سعودی عربیستانی طرفیندن تامین ائدیلن اؤرتولو دستک حفتری بیر آن اوّل اؤزونون ایستدیگی شکیلده بیر حلّ آپارماغا چاتمیر.
حفتر روسیانین لبنان پروبلمینه آکتیو مداخیلهسینین تامین ائدیلمهسی وضعیتینده، عینیله سوریهده اولدوغو کیمی، اویون دییشدیریجی بیر رول اوینایاجاغینا اینانیر. بو سببله ده آچیق بیر روس دستگی قازانماق اوچون بو ایل ایچینده ایکینجی دفعه روسیا سفر ائتدی.
بو سون زیارتی حرکته گئچیرن فاکتور ایسه، آمریکا پرزیدنت سئچیملرینی دونالد ترامپین قازانماسی اولدو. ترامپین یئنی یاخین شرق سیاستی موضوعسوندا ائتمیش اولدوغو آچیقلامالار، بوتون ایسلامچیلارین توپدان تروریست کاتقوریسینده گؤرمهسی و سیسی و پوتینی اولوملایان دانیشمالاری حفتری موتیواسیون ائدن عنصورلار آراسیندا یئر آلیر. حفتر، ترامپ دؤورونده آمریکا، میصر و روسیا آراسیندا یاخین شرقده یئنی بیر امکداشلیق موحیطینین دوغابیلهجگینی دوشونور. هالییلا ده حفتر بئله بیر اتفاقین لیبیاکی سئچیمینین طوبروق حکومتی اولاجاغی نتیجهسینه وارمیش وضعیتده. بو سببله ده ژنرال، روسلاردان سیلاح و تحصیلی احاطه ائدهجک شکیلده نیظامی دستک ایستمک اوچون موسکوایا گئتدی.
اگر موسکوا، لیبی پروبلمینه طرفلردن بیری لئهینه آغیرلیغینی کورسا، بونون حقیقتن اویون دییشدیریجی بیر تأثیر یاراداجاغینا شوبهه یوخدور. یاخشی موسکوا بئله بیر سئچیمده اولاجاق می؟
سوریهدکی رفتاریندان فرقلی اولاراق روسیا بو گونه قدر لبنان پروبلمینه داخیل اولماقدان ایمتیناع ائتدی و بو زامانا قدر ده بمت امنیت شوراسیندا لبنانیا باغلی هئچ بیر قراری وئتو ائتمهدی. آیریجا سون ایکی ایل ایچینده داوام ائتدیریلن لبنان سیاسی دیالوقو دانیشیقلارینی و اورتایا چیخان موقاویلهنی روسیا دستکلهدی. حتی میلی راضیلاشما حکومتینی ده تانیدی. بونونلا برابر، اصلینده روسیانین سمپاتیسینین حفتر و طوبروق حکومتینه یؤنلیک اولدوغو بیلینمکده. لبنان موناقیشهسینده روسیانین موقعیتی فرانسا، میصر و بیرلشمیش عرب امیرلیکلرینه یاخین دورور.
روسیا خاریجی ایشلر ناظیری لاوروولا اولان گؤروشمهسینده ایستدیگی نیظامی دستگی آلا بیلمک اوچون حفتر اورتاق دوشمن تروریزم کارتینی ایستیفاده چالیشدی. آنجاق کرملین رسمی ایسپیکریندن روسیانین بو دستیی وئرجگینه دایر بیر آچیقلاما گلمهدی بو زامانا قدر. بونا قارشیلیق، ایسپیکر روسیانین لبناندا فرقلی سیاسی قروپلارلا تماسلاری اولدوغونو و حفترله ائدیلن دانیشیقلارین ده بو پروسسین بیر پارچاسی اولدوغونو ایفاده ائتدی. آیریجا روسیانین رسمی خبر آژانسینین لاوروو-حفتر دانیشیقلاری موضوعسونداکی خبری ده ایستنیلن دستیگن وئریلدیگینی گؤسترمیردی. لاوروو، حفتره روسیانین بمت امنیت شوراسینین قرارلارینا گؤره لبناندا میللی راضیلاشما آختاریشلارینین دستکچیسی اولدوغونو بیلدیرمیشدی.
ترامپ سئچیم کامپانیاسی اثناسیندا تئز-تئز اوباما رهبرلیگینی و هیلاری کلینتونو لبنان سیاستی سببیله تنقید ائتمیشدی. آیریجا پوتینیندن داواملی مثبت سؤز ائدن ترامپ، باشقان اولدوغوندا اورتا شرقده روسیا ایله چاتیشما دئییل امکداشلیق آختاریشیندا اولاجاغینی بیلدیرمیشدی. ایشده بو سببلردن اؤتورو، حفتر دستکچیلری، ترامپین ظفرینی اؤزلری اوچون یاخشی بیر اینکیشاف اولاراق گؤردولر و قید ائتدیلر. اونلارا گؤره، ترامپ، لیبی موضوعسوندا السیسی ایله اوزلاشاجاق، بؤلگهده روسیا ایله امکداشلیق ائدهجک و لبنان چاتیشماسیندا روسیانین آکتیو بیر رولونا قارشی چیکمایاجاقدی. بو آکتیو رول ده طبیعی کی، طوبروق حکومتینه و حفترین نیظامی بیرلیکلرینه حربی و سیاسی دستگین تامین ائدیلمهسی فورماسیندا اولاجاقدی.
روسیانین رسمی آچیقلامالاریندان آنلادیغیمیز قدریله، روسیا هلهلیک لبناندا میللی راضیلاشمانین تامین ائدیلمهسی ایستیقامتیندکی بمت لیدرلیگیندکی اولوسلارارسی تلاشلاری دستکلییر. آنجاق، سوریهدکی اینکیشافلاردان بیلیریک کی، روسیا بین الخالق جمعیتله کونسنسوس ایچینده اولما قایغیسینی داشیمیر. لازیم اولسا، اؤز حلینی، اوزرینده دانیشیلماسی لازیم اولان آلترناتیو اولاراق باشقالارینین اؤنونه قویماقدان چکینمیهجگینی اوکرایندا و سوریهده یاشانانلار گؤستردی.
بو گون شمالی آفریقانین وضعیتی و غرب اؤلکهلرینین بیر-بیرلریله اویغون سیاست گئلیشتیرمدکی ضعیفلیکلری اصلینده لیبیده ده روسیایا اویغون بیز زمین تامین ائدیر. لاکین روسیا ایمکانلارینین و گوجونون کناریندا یاییلماق ایستمیر. قیساجا، روسیا، دیمیات-ا دوگویه گئدرکن ائودکی بولگوردان اولماما قایغیسی ایله حرکت ائدیر.


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
آنا دیلی
بیز واریق وارسا وطن وارایسه دوغما دیلیمیز
اؤیره نیب بیلمه لیدیر اؤز دیلینی ائللریمیز
آنا تک جاندان عزیزدیر آنا تورپاق آنا دیل
حورمتین ساخلا یاشارکن آنالار قدرینی بیل
وطنین کیملیگیدیر وارلیغینین داش تملی
کیملیگین بایراغیدیر هر بالانین دوغما دیلی
آنا دیلدیر بزه ین دویغولارین اویلاغینی
سوسله ین آرزیلاری سئوگی سئوینجین باغینی
بولبول اؤز دوغما دیلیله گوله سویلر سؤزونو
هر گول اؤز رایحه سیله تانیدار اؤز اؤزونو
آنا دیلدیر داشییان لایلالارین جان دادینی
آنا دیلدیر یاشادان ائولادینین اؤز آدینی
آنا دیلدیر ائلینین تاریخی آیدین تانیغی
یوردونون اؤلکه سینین آیناسی سؤنمز چراغی
آنا دیلده آنانین سئوگیسی عطری دادی وار
آنا دیلده وطنین شانلی شرفلی آدی وار
Filed under: باشقا شاعیرلر,تورکی شعرلر Türkcə şeirlər Etiketlənmiş: | یاشاسین آنا دیلیم,یاشاسین آذربایجان,گوزل دیلیم,آنا دیلی,آنا دیلیم,آنا دیلیم چوخ یاشا,آذربایجان,آذربایجان شعرلری,آزربایجان,تورک دیلی,تورکی شعر,تورکجه شعرلر,دیل,دیلیم,زبان مادری در شعر ترکی,شعر ترکی,شعر ترکی زبان مادری


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
گئنه آرغین گئنه یورغون گئنه بیر غملی اؤره ک
یارالی قوش کیمی چیرپینمادادیر
گینه نیسگیلی اؤره ک یانمادادیر
کؤز گؤز اوسته قالانیر نئیله مه لی
آلیشیر دالغالانیر نئیله مه لی
سرمی نه آتا بیلدی نه آنا
گئدیرم چله خانا-چله خانا
من گرک یار یانان اودلاردا یانام
یار دئیب یار دولانام
نه روا عشقی دانام-من باها نغمه سیم
نغمه آدیم -گلمیشم عشق زلیخا یارادیم
هانی لیلی-هاتنی شیرین
قویام خسرتلی باشی دیزلرینه
بی باخام غمله دولان گؤزلرینه
دئیم عاشیق اودی اودلاردا یانا-
ننه دئیم چله خانا-چله خانا
گئدیرم دونیا بویو داردی منه
یانماسام عشق اودونا عاردی منه
آجیمیش عشقی شیرین لشدیره ره م
آیری دوشموش ائلی بیرلشدیره ره م
داغیت اؤلکمده دیسین قوشلاریمیز
اوخشاسینلار بیزی تای توشلاریمیز
قوی دیریلسین اؤلن احساسلاریمیز
من او غفلت جاداسین تاژلامادیم
یانمیان لامژا کیمی لاپلامادیم
نازلی یار گئدی ایاق ساخلامادیم
یار ائشیکدن اؤزون اودلاندیردی
من ایچیم یاندی منی یاندردی
سانما نغمه ال آیاق چالمادادیر
یارین عشقی جانیمی آلمادادیر
عشق سلطانی فرج وئرسه بیزه
سئل اولوب گؤز یاشی دؤنمز دنیزه
شیشه عمری چالیب سیندیرارام
عشق اوتوندا اؤزومی یاندیرارام
دولدوروب کاسه صبری جالارام
چیخارام داغلارا های های سالارام
نازلی یار گئتسه نه جور تک قالارام
ایسته ییر باشیمه دنیا دولانا
گئدیرم چیله خانا- چیله خانا
وامقین جاندان گئچن عذراسی یام
من یانان مجنونیمین لیلاسی یام
نغمه والاسی یام عاشق شیداسیام
عشقیده فرهاد وشیرینن باشام
اصلی یه عشق عالمینده یولداشام
کیم بوکر دونیا باغین باغچاسینا
کیم بوکر عشقی عاقیل بوغچاسینا
سانما یین عشق اؤلوبدیر دیریدی
نغمه عاشیق سیراسینان بیریدی
تاپارام عشقیمی هر یئر ده اولا
قویمارام تک دولانیب رنگی سولا
ایندی کی گئتمه لی یم هر نه اولا
عشق دریادی عاقیل قطره سیدی
نغمه نین سون سسی عاشیق سسی دی
منه دونیاده ااشز عشقیم بسیدی
سؤیله مندن گنه بیر غملی سلام
سئودیگیمنن منی آیری سالانا
گئدیرم چله خانا- چیله خانا
سن آغیر داغ کیمی داغلار باشیسان
بیر عوموردور سینه ده غم داشیسان
سن کی زنگانیلارین یولداشیسان
بیر چیغیر بلکه یاتانلار اویانا
گئدیرم چله خانا-چله خانا
شاعر : اوستاد هوشنگ جعفری
Filed under: استاد هوشنگ جعفری,تورکی شعرلر Türkcə şeirlər Etiketlənmiş: | هوشنگ جعفری,هوشنگ جعفری نین شعرلری,استاد هوشنگ جعفری,اشعار هوشنگ جعفری,تورکی شعر,تورکی شعرلر,شعرهای استاد جعفری


text:
سیدمرتضی حسینی زنگانلی دیر. چوخ درگیلرده یازیلار یازمیش. تهران دا بوراخیلان یارپاق آدلی اؤیرنجیسل درگینین مدیر
مسئولو، زنگاندا یاییملانان بایرام درگیسینین سابق باش یازاری، ایندی یازارلار
هئیئتینین اویهسیدیر.
دیل و دوشونجه.
برتولد برئشتین بیر قیسسا شئعرینه تقریض كیمی. كیان خیاوا اتحاف
بعضاً چوخ دویغوسال و توپلومسال و س دئییب و یازیب- یاراتماقلارا قارشی انگللر و پروبلئملر اولور و نه قدر دئییب و یازساق دا یئنه بئله بیر حیس ایچیمیزده قالیر كی سؤزوموزون آماجین دینلهییجی و اوخوجونون ذئهنینه آشیلایا بیلمهمیشیك و همیده اورهگیمیزده اولان دویغو و یا بئینیمزده اولان دوشونجهنی یاخشی بیان ائده بیلمهمیشیك. بئله بیر حاللاردا چوخ پیس بیر حیس ال وئریر آداما. سانكی چوخ بیر حسرتینده قالدیغین لذتین ساحیلینه قدر گئدیرسن آما گركلی اولان پایین آلمایاراق، آرتیق عطشه دوشورسن و ائله بئله بیر حیس-حالا گؤرهدیر كی چوخلو یازیب-یارادانلار همیشه یازدیقلاریندان ناراضیدیرلار و یازدیقلاری اونلاری قاندیرمیر. بو دئدیگیم حیس-حالین ندنلرین آرایییب- تاپماقدا ائله بو حیسسین اؤزو كیمی چتین و دئییلمزدیر. منجه بو چیلدیردان دویغونون ندنلرینه نئچه یؤندن باخماق اولار.
اؤنجه قونو باخیمیندان: بیلگیسل(عئلمی)- عقلی و توپلومسال قونولو بیر متنی یازماغا، یازیچینین یازدیغی قونویا عایید لازیم اولان قدر بیلگیسی اولماق گركدی. نه قدر یازیچینین بیلگیسی آز اولسا او قدرده سؤز قونوسو گؤزونده بؤیویوب و یازیچینی قورخودار. آما یازیچینین نئچه یؤنلو و قدیم میرزهلر دئیهنی «جامع الاطراف» بیلگیسی اولسا او گوجوده اولار كی قونونو بیر خریطه كیمی گؤزونون اؤنونه آلیب اونو هر یؤندن گؤروب ایضاح ائدهرك اونون چالا-چوققورون و وار-یوخون چؤزسون. همیده عمومیتله بیلگیسل(scientific) و اؤزللیكله پوزیتیو(positive) قونولاردا تئرمینه(termination) اولموش مئتود(method)لار یازیچی یا یازماق پیلانیدیر آما دویغوسال قونولو بیر یازیدا بو یازیچییا یاردیمجی اولان فاكتورلارین هئچ بیری یوخدور. یالنیز یازیچیدیر و دئییلمهسی چوخ چتین دویغولار، نییه كی قونو هر اینسانین ایچینده باشقا بیر شكیلده تمثیل اولونور یعنی اینسانلارین ساییسیجا چئشیدلی دویغو وار. اؤرنك اولاراق كیمیستری(شیمی) ساحهسینده «مولكوللار» قونوسوایله یازیلان یازیلاری ادبییات دا «عئشق» قونوسو ایله یازیلان یازیلاری قیاس اولاراق ذئهنیزدن كئچیرین لوطفاً! ایلك قونودا(مولكوللار) یازیلان متنلر چوخ آز و عئینی زاماندا اختلافلاری دا چوخ آزدیر آما ایكینجی قونودا(عئشق) یازیلان متنلر پئك چوخ و همیده هئچ ایكیسیده بئله بیر-بیرینه اویغون و بَنزَرلی دئییللر و ائله همن اینسانلار ساییسیجا اولان چئشیدلیلیكلره گؤره بو ساحه ده دئییب- دوشوندورمك چوخ چتیندیر.
دیل باخیمیندان: بیلگیسل(scientific) و اؤزللیكله پوزیتیو(positive) قونولاردا دیل یالنیز بیر وسیله كیمی دیَرلَندیریلیر، یعنی دیل اؤزو هئچ بیر دویغو و یا دوشونجهنی آشیلاماق گؤرهوین داشیمیر و سادهجه بیر وسیلهدیر گؤرونتولر و فورموللارین سونوجون بیان ائتمهیه و ائله بونا گؤره ده بیزلره میثال اولاراق توپلومسال بیر قونودا اینگیلیسجه یازی یازماق، ریاضی، كیمیستری و ها بئله بئلنچیلیك قونولاردا همن دیله یازماقدان داها چتیندیر و بو چتینلیك ادبی و دویغوسال قونولاردا سون درجهسینه چاتیر. بس بو اساسدا دئیه بیلهریك كی هر دیلده یازیب-یاراتماغین اَن سون و اَن چتین درجهسی ادبی یازیلار اؤزللیكله شئعر یازماقدیر. اولا بیلر ائله ایندی بیر اوخوجو منیم بو اینامیمی بئله تنقید ائتسین كی اصلا بئله دئییل و ایندی ائله بو آن چوخلو شئعر یازان دوستلاریمیز واردیلار كی توركجه شئعر یازیر آمما باشقا فورملاردا هئچ یازیب-یاراتماق مهارتلری یوخدور، آمما دئمهلییم كی بو تور شاعیرلرین شئعرلری ده ائله اؤزلری كیمی یاریمچیلیق بیر یارانیشدیر یعنی بو شئعرلری بیر باشلانیش اولاراق دَیَرلَندیرمك اولار، اینانماییرسیزسا بو آماتور سوییهده شئعر سؤیلهین دوستلاریمیزین شئعرلرین آتیلا ایلهان، ییلماز اردوغان و س توركییه شاعیرلرینین شئعرلری ایله قیاس ائدین. شئعر ساحهسینده اَن ایده آل دوروم دیل و دوشونجه نین بیر-بیرینین اوستونه دوشمهییدیر. او زامان كی دیل و دوشونجهنین آراسیندان سودا سیزمهیه بئله. كیلاسیك ادبییاتدا بو آرالیق دوشونجهنین دیلدن دالی و گئری قالماغی ایله تمثیل اولونور و ائله بونا گؤره ده چوخ دویغوسوز و ساختا شئعرلر یارانیر مثلا پادشاهین بوغلارینین وصفینده و.... یئنی ادبییاتدا دا بو آرالیق گؤرونورسه دیلین دوشونجهدن دالا قالماغی ایله تمثیل اولونور و بو آرالیق او زامان گؤرونور كی یازیچی و شاعیره بوغولماق حیسسی اَل وئریر و نه قدرده سؤیلهسه ایچیندهكی دویغو بیان اولمور و گئت-گئده شاعیرین دیلی بورولغانلاشاراق(مغلق)، سؤیلهدیكلرینی باشا دوشمك چتینلهشیر. بو پروبلئم ده ایكی ندندن آسیلیدیر؛ دیل چاتیشمامازلیغی و شاعیر و یازیچینین یازدیغی دیلده لازیمی قدر مهارتی اولماماغی و اونون اینجهلیكلرین یاخشی بیلمهمهیی. اؤرنك اولاراق فارس شاعیری «احمد شاملو»نون شئعرلرینده، فارس دیلینین چاتیشمامازلیغی و شاعیرین بو دیل و اونا عایید كولتور و دوشونجهدن داها اوستون و فرقلی دوشونوب-دویدوغو یاشام میفلری، سبب اولور كی اونون شئعرلری بورولغانلیقا (فارسجا:مغلق گویی) دوچار اولسون و بو بورولغانلیق یعنی دوشونجهنین دیلدن اوستون دوشمهیی. اویسا شاملو دیل ساحهسیندهده دوشونجهسینه اویغون بیر تور دیل یارانیشینا چالیشیب آمما بو پروبلئمی آرادان قالدیرا بیلمهییب، چون كی فارس دیلینین شاملویا گركن گوج و بدیعلیگی یوخدور، حال بو كی عرب و تورك دیللرینده بو سالخاقلیقلار یوخدور و یا اَن آزی فارس دیلیندن آزدیر. منجه ایندی بیزیم آذربایجانیمیزدا او دئدیگیم ایكی ندنین ایكیسی ده واردیر. بیر یاندان دیلیمیزده یازیلیب-یارانماق اولمادیغینا گؤره بیر آز قورویاراق، چوخلو اینجهلیكلری ایتیب. بیر یانداندا منیم كیمی یئنیجه توركجه یازماغا باشلایان یئنی نسلیمیزین لازیم اولان قدر توركجهمیزده مهارتلری یوخدور و بو پروبلئملرین هر ایكیسینینده آرادان قالدیرماغینا چوخ بؤیوك و فایدالی خزینهیه مراجعت گركلیدیر و اودا قوزئی آذربایجان و اؤزللیكله توركییهمیزین اوجسوز- بوجاقسیز ادبییات دنیزیدیر.
بو قیسسا یازینی برتولد برئشتین بیر گؤزل شئعرینه تقریض دییه یازدیم. بو شئعر بیر گؤزل تمثیلدیر توپلومسال و سیاسال بیر دورومدان كی عئینی ایراندا «رئفورمچو» آدی ایله تانینان سیاسی قوروپون ایندی كی دورومودور. سانكی برئشت بو شئعری ایراندا اولان «رئفورمچو» چو آدی ایله تانینان ضیالیلارین دیلیندن دئییر، البته حقیقتی باشا دوشندن سونرا. بیلدیگینیز كیمی رئفورمچولار بیز آذربایجانلیلاردان گیلئیلیدیرلر كی نییه اونلارین آكسیالارینا و اعتیراض سسلرینه سس وئرمهدیك. بیزیم بو سوسماغیمزین ندنلری چوخلو مقالهلر و یازیلاردا چؤزولوب آراشدیریلدی، آمما منجه هئچ بیریسی برئشتین بو گؤزل شئعری كیمی ساده و قیسسا بیان ائده بیلمهدی همن ندنلری. من ده بو قیسسا یازی دا یازیچینین بو سوییهده مهارت تاپماغی و اونون انگللرین بیان ائتمهیه چالیشدیم. ایندیسه همن شئعری كی اینگیلیسجهدن توركجهمیزه چئورمیشدیم اوخوجولارا سونورام. هر اوخوجو بو شئعری اوخودوقدا بیرینجیسی؛ منیم بو قیسسا تقریضیمین مقصدین و ایكینجیسی؛ برئشتین بو گؤزل شئعرینین نه قدر ایرانین رئفورمچو جریانینین ایندی كی دورومونا اویغون اولدوغو و اوچونجوسو ایسه؛ بیر بؤیوك یازیچینین یوكسك سوییهده اولان مهارتین دویاجاق دیل و دوشونجه اویغونلوغوندا.
ایندی سه برئشتین شئعری:
اؤنجه یهودلارین سوراغینا گئتدیلر
من اعتیراض ائتمهدیم چون كی من یهود دئییلدیم
سونراسی لهیستانلیلارا یورودولر
من لهیستانلی دئییلدیم و اعتیراضی لازیم بیلمهدیم
لیبئراللارا باسقی یاپدیلار
من لیبئرال اولمادیغیما باش قوشمادیم
سونرا سیرا كومونیستلره گلدی
من اعتیراض ائتمهدیم، چون كی من كومونیست دئییلدیم
سوندا منیم سوراغیما گلدیلر
نه قدر باغیردیم كیمسه قالمامیشدی هاراییما چاتماغا!


text:
تورکیه پنجرهسیندن اورتادوغو (48)
1962-جی ایلده موستقیللیگینی قازانان الجزایر، 1990-جی ایله قدر بیر تک پارتی جمهوریت رژیمی اولاراق وارلیغینی داوام ائتدیردی
تورکیه پنجرهسیندن اورتادوغو (48)
1962-جی ایلده موستقیللیگینی قازانان الجزایر، 1990-جی ایله قدر بیر تک پارتی جمهوریت رژیمی اولاراق وارلیغینی داوام ائتدیردی. موستقیللیک موباریزهسینه لیدرلیک ائدن میلی قورتولوش جبههسی (FLN) قورولان سیاسی سیستمین مرکزی وضعیتینده ایدی. ایکینجی دونیا ساواشی سونراسیندا یئنی موستقیللیگینی قازانان اؤلکهلر آراسیندا رواجدا اولان مرکزی پلانلاماجی سوسیالیست بیر ایقتیصادی اینکیشاف مودئلی منیمسمیشدی. آنجاق قورولان ایقتیصادی و سیاسی سیستم 1980-جی ایللرده تیخانمیشدی. بو تیخانماغی آشماق اوچون دؤورون دولت باشقانی شادلی بن جدید سیستمین سیاسی و ایقتیصادی لیبرالیزاسیونونو ایستیقامتینده تلاشلار ائتدی.
لاکین بو تلاشلار ایستنن نتیجهنی وئرمهدی. 1991-جی ایلده تشکیل ائدیلن عمومی سئچیملری ایسلامی سالاماتلیق جبههسینین قازانماسی نتیجهسینده نیظامی کودتا ائدیلدی. نیظامی کودتانین آردیندان دا الجزایر 10 ایل داوام ائدن بیر اولدوقجا قانلی بیر ایچ ساواشی یاشادی. نیظامی کودتا سونراسیندا یئنیدن تک پارتیلی بیر سیستمه دؤنولمدی. لاکین میلی قورتولوش جبههسی اورتایا چیخان چوخ پارتیلی سیستمین مرکزی اولماغا داوام ائتدی.
ایقتیصادی لیبراللاشما ایسه ساغلام بیر آزاد بازار ایقتیصاد یئرینه، سیاسی الیتلرله موتتفیق / ایچ-ایچه بیر تشببوسکار صینیفینین و یولداش-دوست کاپیتالیزمینین اورتایا چیخماسینا یول آچدی. سون گونلرده جزایردکی ایقتیصادی وضعیت، گئدیشاتین گئدهرک داها ساغلام بیر حال آلدیغینی گؤستریر.
سون زامانلارداکی ایقتیصادی اصلاحات تشببوسلرینین اولوسلار آراسی یاتیریمچیلارا گوون قازاندیرمادیغی گؤرولور. الجزایر سیاسی و ایقتیصادی الیتلری، خاریجی سرمایهنی اونلارین ایقتیصادی و تیجاری حیات اوزریندکی کونتروللارینی قیراجاق بیر عنصور اولاراق گؤرورلر. یاتیریمجییا گئری آددیم آتدیران سببلردن بیری ده جزایرین دونیادا روشوتین ان مشهور اولدوغو اؤلکهلر آراسیندا اولماسی.
سون ایللرده فینانس و تیجارت آچیقلار آرتماغا داوام ائدیر و اؤلکهنین اولوسلار آراسی ارز رزولری گئدهرک آزالیر. آیریجا جزایر پول واحیدی ده یوزده 30 جیواریندا دگر ایتیریرمیش وضعیتده. 2015-جی ایلده 3،7 اولان بؤیومه سرعتینین بو ایل 1،9ا دوشمهسی گؤزلنیلیر. دوشن نفت فیاتلاری و آزالان کربوهیدروژن ایخراجاتی سببیله جزاییر تیجارت آچیغییلا قارشی-قارشییا. 2014-جو 4،3 میلیارد دولار خاریجی تیجارت چوخو وارکن 2015-جی ایلده 13،7 میلیارد دولار تیجارت کسیری قید ائتدی. 2016دا بو آچیق بؤیومهیه داوام ائدیر.
گنج اهالینین یوزده 20-دن چوخونون ایشسیز اولدوغو اؤلکهده ایستیخدام یارادیلماسی ضرورتی، بو آنداکیندان داها سرعتلی بیر ایقتیصادی بؤیومگی طلب ائدیر.
بو ایلین اورتاسیندا، حکومت اؤلکهده حاکم اولان نفت آغیرلیقلی ایقتیصادی یاپینی چشیتلندیرمگی هدف قویان یئنی بیر بؤیومه مودئلی منیمسهدی. بئلهجه ایقتیصادین کربو هیدروژن محصوللارا آشیری آسیلی اولماقدان قورتاریلماسی آماچلاندی. بو محصوللار غیری صافی میلی نتیجه اوچده بیرینی، حکومت گلیرلرینین اوچده ایکیسینی و ایخراجاتین یوزده 95ینی میدانا گتیریر.
آنجاق بو یئنی ایقتیصادی بؤیومه مودئلینین آرزولانان نتیجهلری دوغوراجاغینی سؤیلمک اولدوقجا گوج. ایدارچیلیک کیفیتی، حقوقون اوستونلوگونون تامینی، روشوت ایله موباریزه و ایدارهده وئریملیلیق کیمی معیارلار باخیمیندان باخینجا اومیدلی اولماق او قدر ده مومکون گؤرونمور. اؤلکهده ضروری گؤرولن سوسیال، سیاسی و ایقتیصادی اصلاحاتلارین ائدیلمهسینین اؤنوندکی ان بؤیوک مانع شخصاً موجود رژیمین اساس عنصورلارینین قازانیلمیش ماراقلارینی قوروما قرارلیلیقلاری.
هله بوتون دئتاللاری آچیقلانمامیش اولان پلان شخصاً رژیمین کیلید تشکیلاتلارینی کونترول ائدن و بو ماراقلارینی قوروما موضوعسوندا قرارلی قروپلار طرفیندن حاضیرلانمیش وضعیتده. بو قروپلارلارین ماراقلارینا توخونمادان دا بیر ایقتیصادی-مالی اصلاحاتین رئاللاشدیریلماسی مومکون دئییل. بو قروپلارجا حاضیرلانان بیر اصلاحات پاکتینین ده بونلارین ماراقلارینا توخوناجاق بیر یئنیلیک گتیرمهسی مومکون دئییل.
بو سببدن یئنی مودئلین خاریجی سرمایه الجزایره گلمهیه تشویق ائتمهسی بکلنممکددی. آیریجا یئرلی صاحیبکارلیغی تشویق ائدهجک دینامیک بیر بازار ایقتیصادینی یاراتماق باخیمیندان دا کیفایتسیز قالماسی بکلنمکده.
حکومت خرجلمهلرینده کسینتیلره گئدیلمهسی و وئرگیلرین و گؤمروک خرجلرینین آرتیریلماسی سببیله یایریمین و مصرفین داها دا منفی تاثیرلنمهسی سؤز موضوعسو. بو آن آلینان کوسمتیک تدبیرلر تأسف کی، آلینماسی لازیم اولان رادیکال یاپیسال اویغونلاشما قرارلارینی داها دا گئجیکدیرمکدن کنار بیر فونکسیون ایفا ائتمیرلر.


text:
علیرضا بخشی 30/6/1354 ده (1975/08/21) اردبیلین ان تانینمیش محلله لریندن بیری اولان، "مؤعجوز" (معجز) محلله سینین "غریبان" محلله سینه قوووشان کوچه سینین 114 اونجو پیلاکی اولان آتا ائوینده، آنادان
آلمانيا نين كؤلن شهري، 21 آذرين 69-جي ايلدؤنومو موناسيبتيله كئچيريلن سئميناردا چيخيشين متني. حؤرمتلی قوناقلار، عزیز دوستلار! آلمان دیلینده، آزادلیق
حبیب ساهر(۱۳۶۴-۱۲۸۲ هـ.ش)دن سؤز آچارکن چوخداندا چوخ سؤز وار یازماغا و چوخ کشف اولونمالی حقلر و حقیقتلر وار بو شرق یئنی شعرینین تمل داشلارین قویانلاردان بیری اولان آیدین و شاعر حقینده. منجه
اوسوالدو فئررارینین خورخه لوئیس بورخئسله شئعیر حاققیندا صحبتی؛ - قدیم شرق روایتلرینه گؤره آدم جننتده شئعیرله دانیشیرمیش… - بوندان خبریم یوخدور. بیرجه اونو بیلیرم
“تویوغ” شعری تورک شعرینه مخصوص بیر شعر قالیبی دیر. قافیهلی، وزنلی ۴ مصراعدان اولوشان و مضمونجا باشقا دؤردلوک لردن سئچیلن بو شعر قالیبینین گؤزهل اؤرنکلرینی “دیوان لغات الترک”ده گؤروروک. بو
***** ساواش لاردان سونراکی عبادت دوعا اوچون... باشی...ی...ی.... وئرررر...!(1) تانریم! بیز اسگی چوروموش سوموک لر سنین قارشیندا عبادن
[بو مقاله ده 1) شعر دئديكده بوتون ادبييات و هونری، 2) شاعير دئديكده بوتون ادبييات و هونر اهلينی، 3) دوغو دئدیکده بوتون آسیا، آفریقا و گونئی آمئریکانی 4) اخلاق دئدیکده بوتون سوروملولوق،
جناب نوبئل باریش موکافاتی ! بوگون ناهارا غزهنین جنازهلرینی سئیر ائده-ائده باسدیرما پیلوو یئدیک بیر گؤزوموز تئلویزیونا باخدی بیر گؤزوموز قاشیغیمیزین اَتینی عیارلادی سونرا مدنی
نویسنده کتاب "شهریارلا بیرلیکده اؤزگه لشمکدن اؤزلشمیه دوغرو" گفت: اشعار شهریار از بعد اجتماعی و سیاسی مورد غفلت قرار گرفته است. محمد رحمانی فر در گفتگو با خبرنگار مهر با بیان اینکه متاسفانه تاکنون
اؤزگه لیین دوزاغیندا اؤزگورلویون سوراغینداعومرون آخسار ایاغینداسونسوز غمله سون دوراغینتبریزیندن اوزاق اولدوآینالینین گؤزلر گؤزو دولدو کهلیک بولاغ اولدوسنسیز سینه داغلی سهندگوموش ساچلی
شاعير اسماعيل جميلي: چیخاجاق بیر یاراماز سن سالاسان سالمایاسان انگی بوش عقلی دیاز سن سالاسان سالمایاسان ساغ سولوندان سنه یوخ خئیری یازیق یورما جانیین توولانیب وئرمه مینیک بوش سؤزه
(هر 3 بٶلومو) آریا قومودی داش مشدی دی داشدی قافاسی سؤزونون صحبتینین قاسدی یالاندی مایاسی هامیسی یاخشیدی یوخدی یاواسی بوش باشیندا دولانار کئچمیشین عقلی کورالدان
اسماعيل جميلي مؤمونون افسارینی آلمیش اله ماللا سورور داغ دره هریان گله وئرمیر آمان بیر گؤزون آچسین عوام عقله قورور دین ایله مین جور تله وصف جنان ایله قیدیغلاندریر شرح جهنم له سالیر


text:
اوستادین«قوپوز مکتبی» کیتابی ندن چوخ اؤنملی دیر؟
آشیق دونیاسینین بؤیوک اوستادی،«چنگیز مهدی پور» دانیشیر / یکینجی بؤلوم
دانیشیق آپارانلار: ترانه ناظری، لیلی خاقانی
بو دانیشیق تبریزده یاشایان ده یرلی موسیقی چی، اوستاد آشیق «چنگیز مهدی پور»لا، شنبه گونو 26 / دسامبر/ 2015 -ینجی ایلده آیدین شافاق ایچین آپاریلیب. بو دانیشیق اوزون و مفصل اولدوغو اوچون، آیدین شافاقین 182-نجی سایی سیندان باشلانیب و نئچه سایی یا قدر سوره جکدیر.
گئچن سایی نین آردی:
دئمک «قوپوز مکتبی» هم آشیق موسیقی سینی هم ده قوپوزو دونیایا تانیتدیریر، دوغرودور مو؟
بیز اوز موسیقیمیزین و یا موسیقی آلتیمیزین (سازی) دونیادا تانینماسی اوچون موسیقی پرنسیپیندن استفاده ائده بیلمهسک چوخ یاخین زاماندا منفی تاثیرینین شاهیدی اولا بیلریک. دونیا موسیقیسینین نئجه یاییلماسی یا تانینماسینی نظره آلاراق، سؤیله مهلییم کی بو زاماندا کئچمیش اصول ایله، یعنی اوستاد شاگیرد عنعنهسیله بو صنعتی دونیادا هئچ بیرکیمسهیه نه اؤیرتمک، نه تانیتدیرماق و نهده یایماق اولار. بیز موسیقینین دونیادا قبول اولونموش واحید دیلی واسطهسی ایله، یعنی نت ایله، سازیمیزی تانیتدیرمالییق. بو کیتاب بو ایمکانی یارادیرکی، آرتیق بوندان سونرا دونیادا هر کیم بیزیم سازیمیزی تانیماق و یا هاوالاریمیزی اؤز موسیقی آلت لرینده ایفا ائتمک ایستهرسه، «قوپوز مکتبی» کیتبینا بیر قایناق اولاراق رجوع ائدیب و اوندان استیفاده ائده بیلر. بیرده، آیری میلتلرین موسیقی آلتلرینین بیزیم ائولره یئرلشمهسینین سببی بودور کی، اونلار یوز ایللر بوندان اؤنجهدن موسیقیلرین مکتوبلاشدیریبلار و موسیقینین اؤز دیلیندن استفاده ائتمکله هم موسیقیلرین همده موسیقی آلتلرین دونیایا تانیتدیریبلار. اما تاسوف کی او زامانلار بیز بونو ائده بیلمهمیشیک.
منجه بو گون سینهدن-سینهیه اؤیرنمک رسمینی داوام ائتدیرمکله موسیقیمیزین انکیشافنین قاباغینی آلیریق. کئچمیشده بو صنعتی نسیلدن-نسیله یئر به یئر اولماسی، اوستا-شاگیرد رسمی ایله داوام ائتدیریلیردی. یعنی آشیق صنعتینی و موسیقیسینی اؤیرنمک ایستهین هر بیرطلبه، اون-اونبش ایل بیر اوستا آشیغین قوللوغوندا اولماقلا اوندان ساز، داستان، اوخوماق (قاراوللی) و آتا بابا سؤزلرین و... اؤیرنیردی. اوستاد اونو بیر موددت یانیندا ساخلاییردی و اؤزویله برابر مجلیس لری دولاندیریردی؛ او زامانا قدر کی شاگیردین لیاقتین، دانیشیغین، اوخوماق و موسیقی قابلیتین تایید ائدیردی و بو صنعته لکه گتیرمهمهسینه ایناندیقدا، آشیقلیق ائده بیلهجهییندن امین اولوردو، اوندا بیر آشیق کیمی مجلسلره گئتمهسینه ایذن وئریردی.
همن اوستاد شاگیرد سونتی تخمینی یوز ایل بوندان اؤنجه یه دک، چوخ موحتشم بیر یول اولاراق داوام ائدیب و اونون تاثیرینده بؤیوک اوستالار عرصییه چیخمیش و اونلارین اثرلرینین شاهیدی اولموشوق. ایندی بئله بیر سوُرو اورتایا چیخیر کی دونیانین بو گونکو دورومونو نظرده آلاراق، کئچمیش یولو داوام ائتدیرمکله بو صنعتی یاشاتماق اولارمی یا یوخ؟! بیلیرسیز کی آذربایجان جمهورییتینده و ایراندا موختلیف آشیق موحیطلری وار: قاراداغ ، اورمیه ، زنجان آشیقلاری، ساوه، قاشقای، شیروان، توووز، بورچالی و...... بونلار هرَسیاؤزونه بیر مکتب اولاراق، هرَسینین اؤزونهده عایید هاوالاری واردیر. کئچمیشده بو موحیط-لرین صنعتچیلری اؤز موحیطلریندن باشقاسینی نه تانیییردیلار نهده دوشونردیلر. آمما بوگون آشیقلار دونیانین بوتون اؤلکهلرینه کنسئرته چاغریلیرلار. بو او دئمکدیرکی هر شئیده اولدوغو کیمی، موسیقی ساحهسیندهده سرحدلر گؤتورولوب. بیز هر جوره خاریجی موسیقی آلتلرینین بیزیم ائولریمیزه یئرلشمهسینی گؤروروک. گیتار، پیانو، ویولون، کلارینت، گابوی و باشقالارینی سایماقلا قورتارماز. آمما بیز بیر خاریجهلینین ائوینده، ساز، تار یا کامانچانی گؤره بیلمیریک. چونکو اونلار وقتینده موسیقینین اؤز پرنسیپیندن یعنی واحید بیر دیلی اولان نوت واسطهسی ایله موسیقیلرین بوتون اؤلکه لره تانیتدیریب و قالیجی ائدیبلر. بونا قارشیلیق دئییرم کی، اگر بیزیم صنعتچیلریمیز سینهدن-سینهیه یعنی اوستاد شاگیرد رسمینی داوام ائتدیررسه، او زامان بو موسیقی اونودولا بیلر و یا یاواش یاواش آرادان گئده بیلر. بیرده بوکی بیزیم میللتیمیز گئدیر فارس موسیقی آلتلرینی (تار، کمانچا، سه تار، و....) اؤیرنیر و چوخ دا گؤزل ایفا ائدیر. بیزده اؤز موسیقی آلتلریمیزی اونلارا تانیتدیرماغی باجارمالییق، نئجه کی کوردلر اؤز موسیقی آلتلری- تنبور-و تانیتدیریبلار. سازین ایفا قابلیتی قات-قات تنبوردان گوجلودور.
ایران دا نئجه؟ "قوپوز مکتبی" کیتابینیز ایراندا نئجه قارشیلانیب؟
ایران دا بو کیتاب اوچ دفعه چاپا گئدیب. 1379-ونجو ایلینده ایلک دفعه اولاراق تبریزده چاپدان چیخیب. سونرا اونونلا درس وئرمهیه باشلایینجا بعضی چاتیشماز نوتطهلرله اوزبه اوز اولدوم کی یئنیدن ایصلاحینا باشلادیم. بو دفعه ایکی جیلدده، هر جیلدی 156 صفحه دن عبارت اولاراق چاپدان بوراخیلدی. اما باکیدا ایکی جیلدی بیر کیتاب ائلییبلر. اوچونجو دفعهده ایراندا چاپ اولوب. البته ایندی چاپی قورتاریب. بو کیتاب درسلیک اولدوغو اوچون، گرک ایرشاد اداره سی چاپ ائلییب میللتین اختیاریندا قویا. چوخ تاسّوف کی ایرشاد بو ایشی عهدهسینه آلمیر. بورا قدر ده بوتون کیتابلارین چاپینین خرجی اؤزومدن اولوب. آمما ایندی اقتصادی دورومون یاخشی اولمادیغیندان آسیلی اولاراق مالی ایمکانیم اجازه وئرمیر.
اوندان سونرا من بیر کؤکده اولان 62 هاوانیندا نوتونو یازمیشام. من سادهجه «باش کؤک» یا «سهگاه کؤکی» یا «می کؤکو» دئدییمیز کؤکده، 62 هاوا یازمیشام کی چاپا حاضیردی. دولت هئچ زامان بیزه کؤمکلیک ائلهمهییب، مملکتینده ایندی کی ایقتیصادی وضعییتی بیزلره ایجازه وئرمیر! بو کیتاب ائله اوجور قالیب. هر حال دا بو ایشین گؤرولمهسینین ضرورتینی دوشوندوم.
منیم نت اؤیرنن اؤیرنجیلریم ایندی دونیا موسیقی اثرلرین ده ایفا ائدیرلر. مثلا کوراوغلو سیدیمیزده اولدوغو کیمی دورت سازلا موتزارتین اثرلریندن بیرینی کوارتت اولاراق ایفا ائتمیشیک، یا «حاجی بیگ اووون» کوراوغلو ائوورتورون ایفا ائتمیشیک. ایندی ده موتزارتین بئشینجی سنفونیسیندان بیر حیصّهنی مشق ائدیریک. انشالله گلن کنسرتلریمیزده اجرا ائلییهجهییک. بونلاردان مقصد، سازیمیزدا دونیا موسیقیسینی ایجرا ائلهمه قابلیتینین اولدوغونو گؤسترمکدیر. منجه اوُنودا اؤیرنمک و تانیماق لازیمدیر. بیزیم اؤزوموزونده گئچمیشدن چوخ گؤزل و گوجلو آشیق هاوالاریمیز وار. میثال اولاراق 1990-اونجو ایلینده هلندیادا کنسرتده اولدوغوم زامان ، اوردا بیر هاوا ایفا ائلهدیییمده, «بیپینگ» آدیندا بیر هلندلی موسیقی عالیمی اولان منه یاخینلاشیب دئدی: «من بیلمیرم سن هاردان و یاخود هانسی اولکهدهنسن اما موسیقیندن دوشونورم کی سیزین یاشادیغینیز یئر، داغ داشلیق و سویوق بیر یئردی. اوردا یاشایان اینسانلار چوخ محروم یاشییبلار!»
هم جوغرافیا هم ده تاریخی باخیمیندان میلتینین یاشاییشیندن خبر وئرن بئله آنلاملار، بئله دوشونجهلر و بئله بیر تاریخ ایله دولو بیر خالقین موسیقیسینه کیچیک باخماق دوغرو دئییل. آمما نت بیلندن سونرا، بیزیم ده اوشاخلاریمیزین گؤزلری آچیلیر و دونیا موسیقیسیله تانیش اولورلار. ائلییه بیلهرلر دونیانین بؤیوک چالغیچیلاری ایله و یاخود موسیقیچیلریله (آمئریکالی، ژاپنیالی، اتریشلی و...) بیرلیکده ترکیبی و تلفیقی ایش گؤرسونلر. ژاپونون بؤیوک موسیقی ایفاچیسی «تو» منیم اؤزومدن دفعهلرله بیرلیکده کنسرت وئرمهمیزی طلب ائدیب.
آشیق موسیقی سینین نُتا چیخماسی حتما باشقا اؤلکه لرده تاثیر قویوب بو تاثیر نه قدر و نه لر اولا بیلر؟
«قوپوز مکتبی» آذربایجان جیمهورییتینده علملر آکادئمیاسینین دخالتیله چاپ اولوب. بیر ایل ده بوندان اؤنجه تورکیه نین «اردهان» دانیشگاهیندا کی بوتون دونیا آشیق لارینین مرکزی اولاراق بیر کورسون آچیلماسینا سبب اولوب. او زامان منی ده اورا چاغیردیلار و کیتابیمی اوردا چاپ ائتمک اوچون منیم له بیر پروتوکل امضالادیلار. بیلیرسیز کیتابی یازماق منیم ایشیم ایدی، آمما بو کیتاب ایران تورکلرینین موسیقیسینه باغلی اولدوغونا گؤره، اونو تانیتدیرماق سفارتلرین ایشیدی. مثلا آذربایجان جمهورتینده یا تورکیهده سفارتلر بو ایشلری گؤرورلر. دونیادا هر یئر اؤز موسیقی سین و یا موسیقیچیلرین سیفارتلرینین واسطه سی ایله دونیایا تانیتدیریرلار. بو ایشی بیزده ده یا دولت گؤرملیدی یا دا میللت. او داها منیم اختیاریمدا دئییل. من هر یئره گئتمیشم موسیقیچیلرله گؤروشموشم. کیتابیمی گؤروبلر و هامیسی کیتابین اهمیتیندن دانیشیبلار. بو ائله بیر کیتاب دیر کی بو گونه دک سازین بوتون ایفا طرزی و یا تئکنیکلری یازیلیب، اوسته لیکده اؤزوم ده یئنی تکنیکلر آرتیرمیشام. هر ایکی اثرده تالیف اولونموش تئکنیکالار سازین ان سون دئییشیمی، دونیا موسیقی علمینین اساسیندا قلمه آلینمیش-دیر. ایندی ایسه باشقا کؤکلرده یئرلشن هاوالاری توپلاماق و یازماقلا مشغولام.
بوگون آشیق لارین ساده جه قاراداغدا یا اورمودا اولدوغو قدیم زامان دئییل. بو گون سرحدلردن ائشیگه فیکیرلشمه لییک. اینانین فیکیرلشیرم کی گیتارین اسپانیادان گلیب بیزیم یوزده سکسان ائولریمیزه یئرلشدییی کیمی اسپانیادا و باشقا اؤلکهلرده ده بیزیم سازیمیز تانینا بیلر.
بو موسیقی نی من اوچ حیصّهیه بؤلموشم. پریمیتیو، اکستیو، کلاسیک. پریمیتیو مرحلهده بو موسیقی تکجه کند موحیطینده اولار و اوندان کنارا چیخا بیلمز. سونرا مثلا ایرانین بوتونلویونده تانیندیغیندا، اونا اکستیو مرحلهسی دئییلیر. یعنی بو مرحلهده اونو فارس دا، تورک ده وباشقا میللتلرده دوشونه بیلر. آمما بو موسیقینی دونیا سویهسینه یئتیرمک اوچون اونو کلاسیک-لشدیرمک و یا مکتوبلاشدیرماق لازیم ایدی. چونکو مکتوب اولماسا یاواش-یاواش آرادان گئدر.
آردینی گلن سایی دا اوخویون


text:
گئتمه ترسا بالاسی منده سنه سایه گلیم
دامنیندن یاپیشیم سنله کلیسایه گلیم
اذن وئر توی گئجه سی من ده سنه دایه گلیم
ال قاتاندا سنه مشاطه تماشایه گلیم
سن بو مهتاب گئجه سی سیره چیخان بیر سرو اول
اذن وئر من ده دالونجا سورونوب سایه گلیم
منه ده باخدین او شهلا گوزوله من قارا گون
جراتیم اولمادی بیر کلمه تمنایه گلیم
من جهنمده ده باش یاسدیقا قویسام سنیله
هئچ آییلمام کی دوروب جنت ماوایه گلیم
ننه قارنیندا دا سنله اکیز اولسایدیم اگر
ایسته مزدیم دوغولوب بیر ده بو دونیایه گلیم
سن یاتیب جنتی رویاده گورنده گئجه لر
منده جنتده قوش اوللام کی او رویایه گلیم
قیتلیغ ایللر یاغیشی تک قورویوب گوز یاشیمیز
کوی عشقونده گرک بیرده مصلایه گلیم
سنده صحرایه مارال لار کیمی بیر چیخ نولی کی-
منده بیر صیده چیخانلار کیمی صحرایه گلیم
آللاهوندان سن اگر قوخمیوب اولسان ترسا
قورخورام منده دؤنوب دین مسیحایه گلیم
شیخ صنعان کیمی دونقوز اوتاریب ایللرجه
سنی بیر گورمک ایچون معبد ترسایه گلیم
یوخ صنم! آنلامادیم، آنلامادیم حاشا من
بوراخیم مسجدیمی سنله کلیسایه گلیم!
گل چیخاق طور تجلایه سن اول جلوه طور
منده موسی کیمی اول طوره تجلایه گلیم
شیردیر((شهریار))ین شعری الینده شمشیر
کیم دیئر من بئله بیر شیریله دعوایه گلیم؟!


text:
حضرت زهرا (س) قێزی زینبه وصیّت ائدیر:
قوْشار: ؟؟
اجلیم یئتیبدی یاخێنلاشێب، آناوێن شهادتی زینبیم
گئدهجئک قوْناقدێ فاطمه، سن اۆچۆن بۇ ساعتی زینبیم
لحظات-ی-آخر عؤمر دیر، گل ائدهک بۇ منزلی بزم-ی-راز
اۆره گیمده کی سؤزۆ فاش ائدیم، ائشیدیب صحیفه-ی-قلبه یاز
آتا قارداشۇن ائوه گلمهمیش، بیر آز آغلایێب دانێشاق بیر آز
من اؤزۆم بۇ فاجعهدن دئییم، سنه سرسلامتی زینبیم
یئری واردێ آتشی؛ آهیمین ائده نرم؛ سنگیله آهنی
دۇرابیلمیرهم اجل اوْوچۇسۇ، ائله دام-ی-غمده یوْرۇب منی
ائویمین بؤیۆک قێزێسان قێزیم، ائویمه کفیل ائدیرهم سنی
آنانێن بؤیۆک قێزا رسمدیر، یئتیشهر نیابتی زینبیم
فلک ائتدی دائیمی کشمکش، منیله جفالی رقیب تک
قوْیۇرام حبیبیمی دیده تر، گئدیرهم وفالی حبیب تک
اوْلاجاقدێ قبریم ائوی نهان، بیلیرهم وطهنده غریب تک
دیریلیکده قدری بیلینمهیهن، نئیلیر جلالتی زینبیم
دئ گؤرۆم اوْ هانسێ عفیفهدیر، چکه غم بۇزاره حزینه تک
دۆشه بحر-ی-درد-وْ-مصیبته، دوْلانا شیکسته سفینه تک
دئمیشهم آتوْن منی دفن ائده، گئجهنین زامانی خزینه تک
گۆنۆزۆن کی دفن-ی-خزینییه، یوْخۇدۇ لیاقتی زینبیم
گئجه غوسل اوْلاندا وجودیمه، یۆزۆن اشگیله بوْیانار قێزیم
قێز اۇشاغێ سؤز یوْخ آناسێنێ، یارالێ گؤرهنده یانار قێزێم
اۇجادان ولی آنا وای دئمه، ائشیدهر آتوْن اۇتانار قێزێم
اؤزۆنه کفایت عم اوْغلۇمۇن ائدهر اؤز خجالتی زینبیم
اؤز ائویمده قوْیمادێ آغلایام، منی بۇ جماعت-ی-بیحیا
قاپێ یاندێرانلارا دینمهدی، دیزینی قۇجاخلادێ مرتضا
دئمهدیم عم اوْغلۇما چوْخ سؤز، دییهرهم پئیمبره جابیجا
یئرینه شیکایت ائدهن گرهک، یئتیره شیکایتی زینبیم
اوْ یانان قاپێم کیمی اوْلانێب یانا کاش خانهسی دوشمنین
گۆنۆزۆ قارا گئجه تک گئچیب، پوْزۇلا زمانهسی دوشمنین
دییه بیلمهدیم سیزه، نئیلهدی منه تازیانهسی دوشمنین
بدنیمده وۇردێغێ قمچینین هله وار علامتی زینبیم
آنادان یتیمه اوْلان قێزێن، هامییا مؤثّر اوْلار سؤزۆ
تؤکۆلهر هؤرۆکلهری چیگنینه، سارێ گۆل کیمی سارالار یۆزۆ
دوْلانار ائوی آناوای دییهر آناسێن گزهر گئجه گۆندۆزۆ
چوْبالار قفهسده کی قۇش کیمی، گئدهر ایستیراحتی زینبیم
دئمیرهم گئجه گۆنۆز آغلا یوْخ، غم-وْ-درد-ی-هئجریمه تاب ائله
یاسا گلسه شهر خانیملارێ، اوْلارا بۇ نوعی خیطاب ائله
آنامێ دئ قمچیلهر اؤلدۆرۆب، گلهنی سؤزۆ ایله مجاب ائله
سنه چون محوّل اوْلۇر بۇ گۆن، فدکین ویکالتی زینبیم
یانان آستانێمێ گؤستهریب، اوْلۇنان جفالری قێل بیان
باشێمێن بلاسینی شرح ائله، سوْرا قبر-ی-محسنی وئر نشان
اوْ خزان آپاردێغێ غۆنچه تک، یوْلا سال گلهنلهری باغرێقان
بیله هامێ دۆشمن-ی-بیحیا، ائلییهن جینایتی زینبیم


text: عزیزوسایین اوخوجیلاربوگون شووونیسم تامام گوجینی قویوب وتورك لرین آرادان آپاریب،توركلری كؤك سیز بیرقوم سایاگتیرمك اوچون هر نه اویون وارتورك لرین باشینا كتیریب وایندیسه قوندارماداشلاردان دوتدو،تاپیلمیش تورك لرین تاریخی(سومئر،ایلام،ارتته،/آرتاتا/،هوری، كاسسی،قوتتی،كاسپی،امرد،اوتی،لوللوبی،سابیر،/ساویر/،گیلزان،هیت، اورارتو،مانناوماد)اثرلرینی آرادان آپاریب،اونلارین دوزتاریخینی گیزله دیب باشقابیرتاریخ قوشوب اونلاری دوزلتمه بیرآریاسایاگتیریروایندیسه سومئرلری باشقاقوم حساب لاییب سومئرلرین گؤگونون تورك اولماسینی دانیرلار. عزیزوطنداشلاریم بویالان وسندسیزسؤزلره اینان ماییب سومئرلرین و باشقاتورك قوم لارینین باره سینده آرتیق بیلمك ایچین پروفسودوقتورمحمدتقی زهتابی نین یازدیقی اثرلرینه وباشقاتورك تاریخینی یازارلارین كیتابلارینی آلیب اوخوماق فایدالی اولار.


text:
دوغما دیلیمیز و وجدان بورجوموز
"
دوغما دیلیمیز و وجدان بورجوموز
حسن راشدی : 20 خرداد 1389
هر بیر ملّتین دیلی او ملّتین وارلیق و موجودیت سندیدیر. دیل دئدیکده یالنیز بو گونکو گونئی آذربایجانین رادیو- تلویزیون مرکزلرینده دانیشیلان اوزدن ایراق تورکجه یوخ، دیلیمیزین قایدا قانونونا اویغون اصیل و دوزگون تورکجه میزدن سؤز گئدیر.
بعضیلری دیلدن پاسدارلیق ائتمک ("فارسی را پاس بداریم ") و دیلین یابانجی سؤز و کلمهلردن قورونماسینی آنجاق فارس دیلینه لازم و واجیب گؤرور و بو نُسخهنی باشقا دیللره یازماغی مصلحت گؤرمورلر!
" حتی اوزون ایللر بویو خارج اؤلکه لرینده او جُملهدن آمریکا و انگلستاندا یاشایان فارس دیللیلرین اوشاقلاری فارسجانی سلیس دانیشا بیلمهییب و یاشادیقلاری اؤلکهلرین لهجهسینده دانیشاندا فارس آیدینلاری یئر گؤیو بیر-بیرینه تیکیر و بئله بیر فاجعهنین ! نئجه قاباغینی آلماق اوچون مین بیر پروژه و پراگرام حاضیرلاماق فیکرینه دوشورلر ؛ آنجاق بیزیم معصوم اوشاقلاریمیزین اؤز اؤلکهسی و اؤز یوردوندا دوغما آنا دیلینده یازیب - اوخوما حاقّیندان محروم قالماسینا بو باصطلاح آیدینلار نه اینکی افسوس یئمیر و بیر گؤز اوجو ایلهده باخمیرلار؛ دئموکراسیدان مدافعه ائتمک قیشقیریقلاریدا دونیا انسانلارینین قولاغینی باتیریر!
بو مملکتده چوخ اقلیت ساییلان و حتی چوخلارینین یانیندا دیل یوخ ، لهجه ساییلان و قزوین شهرینین تاکستان منطقهسینده آز بیر عدهنین دانیشدیغی تات دیلینه "تات دیلی سئمیناری " ">( سمینار زبان تاتی ) قویولور و بو ملّتین پولو ایله خارجی اؤلکهلردنده " تات دیلی متخصصی ! " بو سمینارا دعوت ائدیرلر ( تهرانین کانال 1 تلویزیونونون ساعات 14 خبری، 14 / آذر / 1378 ) ولی بو اؤلکهده یاشایان ان آزی 30 میلیون تورک دیلینده دانیشان انسانلارین اؤز شخصی هزینه و امکانلاریایله بیر آخشام چاغی موسیقی و شعر مراسیمی کئچیرمهیه الَکدن- ساجا کئچیب فاسلار دئمیشکن " هفت خوان رستمدن کئچَندن سونرا " بیر گون مراسیمه قالاندا اونو لغو ائدیرلر!
اوزدن ایراق بیر عده ادعالی فارس آیدینلاری دونیا دئموکراسیسیندان دانیشاندا اؤزلرینی ان دئموکرات و مدنی آدام کیمی گؤستریرلر ، لاکین بو دئموکراسینی اؤلکه ایچینده فارس دیللی اولمایانلارا ایستهینده و انسانلارین ان ایلکین حقّی ساییلان یعنی آنا دیلده تحصیل آلماق مسئلهسینه گتیرنده آشیری شوونیستلر سیراسیندا دایانیرلار!
بئله بیر مسئلهایله تام ایلگیلی سید محمد خاتمی ایرانین کئچمیش جمهور رئیسینین " مدنیتلر دانیشیغی" ( گفتگوی تمدنها ) موضوعسو آیدین بیر دلیل دیر ؛ خاتمی جنابلاری دونیانین بوتون دیل و مدنیتینه تام حؤرمت و سایقیسینی گوستردیکده دونیا سویهسینده آدی دیللره دوشدو و آقای خاتمینین دئموکرات و آیدین فیکیرلی بیر سیاستچی اولدوغو هر گون تبلیغ اولوردو ؛ لاکین همین آدام ایران داخیلینده غیر فارس دیل و مدنیتلرینه بیر گؤز اوجو قَدَرده باخیب قایغی گؤسترمهدی و ایراندا فارس اولمایان دیللرین مکتبلرده اوخونماسی اوچون ایران اساس قانونون سینیق - سالخاق 15-جی ماده سینیدا نه اینکی اجرا ائتمهدی بلکه داها چوخ اصرارلا دئدی " فاس دیلی ایرانلیلارین وحدت دیلیدیر "!
بو جُمله نین معناسی بودور کی ، ایراندا باشقا دیللرده یازیب - اوخوماغا کیمسهنین حقّی یوخدور ؛ چونکو بو ایش وحدتی پوزار!
جناب خاتمی اؤزو سید اولاراق و سیدلرین سوی- کؤکو 14 معصومه و عرب و سامی سوی -کؤکونه چاتماسینا هئچ بیر شک و شوبهه اولمادان و سامیلرین باصطلاح آریایی سوی-کؤکوایله هیچ بیر باغلیلیغی اولمادیغی حالدا خاتمی جنابلاری اؤزونو آریایی سوی-کؤکوندن گؤسترهرک آذربایجان و موغان سفرینده آذربایجان تورکلرینی ده " آریایی خالص !" آدلاندیرماغا اصرار ائدیردی و بو جُملهسیندنده چوخ لذت آپاریردی!
بو اؤلکهده تورکلر نفوس باخیمیندان نسبی اکثریته مالیک اولاراق و دیلیمیز دونیانین ان قانونلو دیللریندن بیری اولارکن و بو دیلده مین ایلدن بو گونه قدر دگرلی مکتوب اثرلر یازیلدیغی حالدا اونون دونیا سویهسینده تانینمیش ادبی اثری اولان "دده قورقود" کتابیندان و بو کیتابین 12 داستان و بویوندا دالغالانان محبت موضوعلاری ، انسانلارین برابر حقوقا مالیک اولمالاری ، قادینلارلا کیشیلرین ارزش و اعتبار باخیمیندان بیر سویهده و حتی بعضی داستانلاردا قادینلارین مبارزه مِیدانلاریندا کیشیلره اوستون گلمهسی ، ار ایله آروادین بیر- بیرلرینه وفادارلیغی و حتی بوگونکو مترقی و مدنی دونیانین معیارلارینا اویغون انسانی-اخلاقی موضوعلار بو کتابین داستانلاریندا دالغالانارکن ایرانین رادیو - تلویزیون ، درس کیتابلاری و ملّت بودجهسی ایله چاپ اولان سرتاسری مطبوعاتیندا بیر جُملهده اولسون بئله دده قورقود کتابینین متنیندن سؤز آچیلمیر ،لاکین ملّت بودجه سی ایله حاضیرلانان رادیو- تلویزیون برنامه لریندن توتدو گوندهلیک مطبوعات ، درس کیتابلاری ، سینما موضوعلاری ، تیاتر و یوزلرله جمعی رسانهلرده حکیم ابوالقاسم فردوسینین " که رستم یلی بود در سیستان منش کردمش رستم داستان " افسانه سی ، ایکی – اوچ یاشلی اوشاقلاریمیزدان توتدو 70 - 80 یاشلی انسانلاریمیزین بئینینه هر گون سوخولماقدادیر!
بعضیلری ائله تصور ائدیرلر کی ، بو مملکتده یالنیز فارس یاشاییر و یا ایران آدلی اؤلکه یالنیز فارسلارا عایددیر و فارس دیلی و مدنیتیندن باشقا بو اؤلکهده هئچ بیر کیمسهنین دیل و مدنیتیندن سؤز آچیب و مملکت امکانلاریندان فایدالانماغا حقّی یوخدور!
آما کیمسه بئله فیکیرلَشرسه و ایراندا یاشایان غیر فارس ملّتلری و اونلارین دیل ، مدنیت ، تاریخ ، فولکلور ، هویت و وارلیقلارینا اعتناسیز قالیب و معنوی وارلیقلارینا حقارت گوزو ایله باخارسا ایرانا قارانلیق بیر گلهجک ترسیم ائتمهسینه شک ائتمهسین !
بو اؤلکه ده اسلامدان سونرا 1000 ایل و آراسی کسیلمهدن گوجلو امپراطورلوقلار قوران تورکلرین بو گونکو اوولادلارینین تاریخی حافظهسینده کئچمیشدن چوخ افتخارلی تصویرلر وار . بو افتخارلی تصویرلردن بیریده 1000 ایللیک تورک امپراطورلوقلاری چرچیوه سینده یاشایان هئچ بیر غیر تورک ملّتلرین دین ، دیل ، مدنیت ، هویت و وارلیقلاری ، قدرتله حُکم سورَن تورکلر طرفیندن نه اینکی تحقیر اولوب آرادان آپاریلماسینا بیر حرکت اولمامیش بلکه داها گوجلنمیشدیر!
لاکین همین 1000 ایل حُکم سوردویوموز اؤلکهنی جانلاریندان کئچمیش انسانلایمیزین قانی باهاسینا بوتون وارلیغیمیزلا دوشمانلاردان قورودوغوموز حالدا ایندی ایچینده یاشادیغیمیز اؤلکهده تحقیر اولوروق و بعضیلری ایرانی یالنیز فارس دیللی گؤسترمهیه چالیشاراق اونون ایچینده یاشایانلاری فارس قازانینندا اریتمک فیکریندهدیرلر و غیر فارس دیللیلرین اؤزللیکله تورکلرین ابتدایی مکتبده درس اوخوماغا اؤز دیللرینده بئله مکتب لری یوخدور!
بو گون آرتیق ایران چرچیوهسینده یاشایان غیر فارس ملّتلر بئله بیر سیاستین اؤنه سورولمهسینین نه قَدَر یانلیش اولدوغونو دریندن دویور و بو سیاستین نه قدر خطرلی اولدوغونو گؤز اؤنونه سرگیلهمهیی بیر وظیفه بیلیرلر.
هر حالدا بوگون ایران چرچیوه سینده اکثریت اولدوغوموز حالدا اقلیت حقوقونا بئله مالیک اولمادیغیمیز شرایطده آنجاق اؤزوموز بو یازیق آنا دیلیمیزین قایدینا قالمالی اونون مکتب- مدرسه و بیلیم یوردلاریندا (دانشگاهلاردا) اوخوماق شرایطینی حاضیرلاماغا وارقوه میزله چالیشمالییق!
بو وظیفه هر بیر انسانی، اسلامی و ملی دوشونجهلی آذربایجانلی و تؤرک دیللی آیدین و ضیالینین چیگنینده آغیرلیق ائدیر!
آنا دیلینی سئومک، بو دیلده تحصیل آلیب یازیب - یاراتماق و اونو انکیشاف ائتدیرمک طبیعی بیر دویغو و حقدیر ؛ کیمسهده بو دویغو اولمازسا یقین کی، او انسان خستهدیر و حکیمه مراجعه ائتمه لیدیر؛ یادا بئله بیر کیمسه دیلینی، هویتینی و مدنیتینی تحقیر ائدَنلرین قارشیسیندا مقاومت جرأتی اولمادیغینا گؤره اؤز دیلیندن و مدنیتیندن مدافعه ائتمک یئرینه زهرلی جریانلارا قوشولوب آسیمیله اولماغی داها آسان و راحت گؤردوکده هویتسیز بیر موجود کیمی یاشاماغی اوستون توتور!
بیز وجدان قیشقیریقلارینا جواب وئرمهلی ،دیلیمیز،مدنیتیمیز و کیملیگیمیزی قورویوب یئنی نسلیمیزه تحویل وئرمهلییک. بئله بیر آغیر وظیفهنی یئرینه یئتیرمهسَک یقین کی،گلهجک نسلیمیز بیزی لعنتله یاد ائتمکده حقلی اولاجاقلار !
انسانی حقّینی تانیان، دوزگون تاریخینی اویرهنَن، دوغما دیلینی، ملّی موسیقیسینی ، فولکلورونو، مدنیتینی،هویت و وارلیغینی قورویان هر بیر آذربایجانلی و تؤرک دیللی انسان، طبیعی کی ، اؤز ملّتینین حقیقی ، ایناملی و ایمانلی نماینده سی دیر!


text:
آنا یوردوم ….
سنین ایللـر بویـی دیـر بسله دیگین ذیـروه لی داغلاردا گـوزوم وار …
قاووشان بیـربیـرینـه گـوی دره لـر اوستـه بـولـودلارلا ســــوزوم وار….
داغلی سینه مده کوزوم وار …
دوزه رم ، درده دوزوم وار …
تیتره ییب ساز تئلـی تک شاخـه لـرون سازینـی چالـدی …
شهـریـار شاعـریمیـز سنـدن اوز الهـامینـی آلــدی…
اوزی گئتدی آدی قالدی …
عالمه ولـولـــه سالدی …
سن سن هر آذری نی باغرا باسان دوغما دیاری …
سن سن آذر ائلی نین اعتباری فخری وقاری …
سنه عاشق اولاراق ، نیله ییرم نازلی نیگاری …
قره گوز سورمه لی یاری …
Filed under: تورکی شعرلر Türkcə şeirlər Etiketlənmiş: | یاشاسین آذربایجان,آنا یوردوم,آذربایجان,آذربایجانیم,تورکی شعر


text:
شاعر: مرحوم انور اردبیلی
نام نوحه :احوالات شب عاشورا اثر: انور اردبیلی
بو گئجه بیعت پوزولدی آشنالر گئتدیلر
قویدولار پیغمبر اوغلون بیوفالر گئتدیلر
منبر اوستونده حسین بن علی صاحب وقار
شوریلـه منشـور عـاشورانی ائتـدی آشکار
روشن اولدی صبح آچیلسا قتل وار کشتاروار
عشـق دنیـای فنایـه مبتـلالر گئتـدیلر
شبپـره مثلـی تمتـع گوردیلر ظلماتیدن
خیر محضی نفی ائدوب الچکدیلر اثباتدن
کعبـه آمــالیده آیریلدیـلار میقــاتدن
گیمهمیش احرامنی حاجی نمالر گئتدیلر
بولدیلر یوخدور حسینه یوم عاشورا ظفر
بوی مرگی درک ائدوب سسلندیلر این المفر
مین نفر حضاردن قالدی فقط یئتمیش نفر
قالـب غیرتلـری بـیمحتوالـر گئتـدیلر
نقل ائدور شخصاً سکینه شاه دینون دختری
قیلدی فرمایش بابام سوندوردیلر مشعللری
آز زماندا خالـی اولدی خیمهلر دور و بری
بشبش اوناون اهل تزویر و ریالر گئتدیلر
صبح آچیلدی الغرض وئردی قالانلار امتحان
کهنه عاشقلر تاپوبلار عشق حقدن تازه جان
لبلـری گل مثلی خندان و ئورهکلر شادمان
کوی جانانـه سلیــمالمدعالـر گئتدیلر
نه مهاجردن قالوب بیر کیمسه نه انصاردن
بیربهبیـر دلبرلـر آیریلدی گوزهل دلداردن
عشق و سرمستی گئچوب اندازهدن معیاردن
کیمیاگر قالدی حیران، کیمیالر گئتدیلر
آلدی رخصت ائتدی اکبر فی سبیلالله جهاد
یارهلندی زینـدن دوشدی یئره اول پاکزاد
قرمزی ژاله ایلـه آغگل ائتدی گویا اتحاد
حالـدن یکسر مقیمـان سمالر گئتدیلر
فی المثل خاک بلایه پارهلنمیش آی دوشوب
عالم غیب و شهوده قورخلی بیر های دوشوب
گوش جناتـه صدای ناله و ایوای دوشوب
بارگاه قـدس اعلایه صـدالر گئتدیلر
جـان بلب مظلـوم امامـه ایلدی اکبر سلام
اوغلونون آلدی سلامین سسلنوب گلدیم بالام
خیمهدن چیخدی حسین ائتدی جوانلار ازدحام
قتلگاهـه سـاری اهل ابتـلالر گئتدیلر
چاتـدی میدانـه حسیـن دیلده علیاکبر آدی
جان دئدی، اوغلوم سنی هانسی قلجدی دوغرادی
نـوح تک عمر ایلسم اولمازمنه سنسیز دادی
گوزلریمده ییر وقتیمده ضیالر گئتدیلر
باشـون اوستـه یـاوران طیب انفاسیم گلور
گوزلرینـده گوزیاشـی دیداره عباسیم گلور
یولداشون هم مسلکون هم صحبتون قاسم گلور
گل دیلـه یارا و طاقتدن فتالر گئتدیلر
چوخدی سؤز کئچدوم مفصلدن بو یئرده مجمله
اوغلونون اعضاسینی گوردی حسین گلمز اله
حملینی مشکل بولـوب سالدی عباسین مقتله
وئردی بیر فرمان گؤیه یئردن نوالر گئتدیلر
ای جوانلار حمل ائدون قارداشوزی میدانیدن
دردمندم چارهسیز ال اوزمـوشم درمانیدن
گوز تیکن چوخدور یولا نسواندن طفلانیدن
خیمهلرده اوزلریندن بینوالر گئتدیلر
حامل اولدی آل هاشم پرپر اولموش لالیه
باغبانون اشکی گل هجرینده دوندی ژالیه
تلــدن اندیردیلــر گلـدی حرملـر نـالیه
قاره باشدا یاسینه بختی قرالر گئتدیلر
آچدیلار قانلی عبانی سس دوشوب داغداشلارا
باخدیلا الوان اولان مژگانلارا گوز قاشلارا
گوردیلر باشدا یاراسین گئتدی اللر باشلارا
تاب و طاقتدن بالالار هم آنالار گئتدیلر
----------------------------------------
شاعر: انور اردبیلی
نام نوحه : زبانحال حضرت زینب در وداع امام حسین اثر: انور اردبیلی
سن حسین کفن گیوبسن حرمون نوایه گلسون
خبـر ائـت آنـام بتــوله اؤزی کربلایه گلسون
توخییوب او کؤینگیکه اؤزی بوقچادان گتورسون
الینــه آلـوب امـانت کفنـی سنه یئتورسون
اؤزی تشنهلب منایه سنی خیمهدن اؤتورسون
صـورا وئرمگـه تسلـی مـن بینوایـه گلسون
سنـه بـزم غـم مهیـا گرهک ایلیم بو ساعت
من ائدم دعا سوسوزلار ائده آمینیله خدمت
ایله بزم غمده خوشدور ایلسون آنامدا شرکت
باش آچوب الینده معجر سنیچون دعایه گلسون
کومکه وار احتیاجیم بو منیم بلا گونومدی
سنون آیریلیق گونوندور نیلیوم قرا گونومدور
بولــورم قیـامتیمدور غمه مبتلا گونومدور
دئه گوروم کیمی قالوبدور باجوون هرایه گلسون
بـو وداع آخـرین دور بولورم حسین سوزوندن
دوشوب عترت و حریمون بالا قیزلارون گؤزوندن
اؤلوب اکبرون اودورکی بیله دویموسـان اؤزوندن
ئورهگونده نه غمونوار من مبتلایه گلسون
ستمیله ای بو چولده پوزولان جلالی قارداش
گؤزی یاشلی قاره گونلی قالان اهل عیالی قارداش
نئلهسون قیـزون رقیه او حرم غزالی قارداش
سنه اورگشوب دالونجا نقدر نوایه گلسون
دوشرم دالونجه قارداش دئمه ردوی ایتورم
بـو سوسوز بالالاریـلا گؤیه نالمی یئتورم
گله بولمه سه علیلون کومک ایلیوب گتورم
اودا تا دالونجا تکیه ایلیوب عصایه گلسون
دئمـورم بـو آیریلیقـدا مـن دلکبابـی دیندیر
گوزی یاشلی قاره معجر حرمون ربابی دیندیر
بالاسی اؤلوبدی چوخدی بولوسن صوابی دیندیر
کیم اونی سالوب بلایه اؤزی مین بلایه گلسون
سنون عشقویله غنچه گلینی وئروب بوداقدان
بالا غصهسی آنانی نجه گور سالوب ایاقدان
گلـه بیلمیـور قباقه دایانوب باخور اوزاقدان
اوتانور منیم یانیمدا اودا التجایه گلسون
---------------------------
انور اردبیلی
نام نوحه : در باره علی اکبر اثر: انور اردبیلی
ای حسینین دوْغرانان قۇربانێ، اکبر آچ گؤزۆن
سالمـا گـؤزدهن بینـوا لیـلانـی، اکبـر آچ گؤزۆن
عؤمرۆم اوْلسا هر قدهر من آغلارام صبح-وْ-مساء
لیلینی بیر درده سالدۇن ای شبیه-ی-مصطفیٰ
درد-ی-جسمانی دگیل تاپسێن طبابَتلهن شفا
بیر طبیب ایستهر اوْلا روحانی، اکبر آچ گؤزۆن
ای نــژاد-ی-هــاشمیـده نــورس-وْ-رعنــا قــَدیـم
ائیله فکر ائتمه کی گلدۇن، خئیمییه من بیلمهدیم
گلمهگۆن بیلدیم ولی عذریم وارێدێ گلمهدیم
عفو ائله بۇ خانیمان ویرانی، اکبر آچ گؤزۆن
پاییـن-ی-پایـونـده اگلــهشـدیم مـن ای نورستـه گـۆل
چون حیا مانعدی باشۇن اۆسته گئچسهم خوْش دگیل
لاعلاجم سؤیلـه لیـلا باشینه تؤکسۆن نـه کـۆل
گؤرمهرهم اوْل صورت-ی-تابانی، اکبر آچ گؤزۆن
آتش-ی-قلبیمه وۇرمۇش داغ-ی-هئجرانون اتک{؟}
یاندێ قلبیم بۇ یانار اوْددان منی بیر یانه چک
توْی ائدیبسهن، خلعتیم بس هانێ، اکبر آچ گؤزۆن
حقّی واردۇر لیلینین گؤزدهن تؤکه خون-ی-جیگر
من سنی مئیدانه بۇ نوعی یوْلا سالدێم مگر
باشۇن اۆسته آچماسئیدی باشێنێ عمّهوْن اگر
زۆلفیمله پاک ائدهردیم قانێ اکبر آچ گؤزۆن
بیـر کنیــزهم بــاوفـــا اکبـــر قبـــول ائتسـوْن منــی
سن بیلیرسن کی نه قدری ایستئییر قلبیم سنی
قلبیمین بـاشینـه ضـم ائتـدیم بـۇ قانلێ چکمهنی
تاکـی شـدّت ائتمــهسیـن جریانـی اکبر آچ گؤزۆن
قانلێ گؤزیاشێم سارالمێش روییمی وئرمیش سئله
قلبیمی سێندێرما ائتمه نااۇمود اوْغلۇم بئله
خواهیشیم واردۇر عبانی گۆل یۆزۆندهن ردّ ائله
بیر منه گؤستهر رُخ-ی-زیبانی اکبر آچ گؤزۆن
ای جمال-ی-عالـم آراسـێ اوْلان شمــع-ی-ارم
یارهوه قان پرده چکمیش قوْیمئیۇر حدّین بیلـه
بیـر عبــادور رؤیتـا" قێـرمێـز وجـودون گؤرمهرهم
گیزلهدیبدیـر دوْغـرانان اعضـانـی اکبر آچ گؤزۆن
برگ تک قلبیم اسیر، هئجرونده اوْلمۇش قان اوْغۇل
گۆل یۆزۆن گؤستهر آنوْندان ائیلهمه پئنهان اوْغۇل
گلسه شهزاده سفردهن ذبح اوْلار قۇربان اوْغۇل
ائیله قۇربان جانیوه بۇ جانی، اکبر آچ گؤزۆن
ثبت ائدهر «انور» سنین درد-وْ-ملالون دفتر
توشه تا اخذ ائیلهسین دار-ی-فنادهن محشره
زایر اوْلسۇن ایستهر بیرده مزار-ی-انوره
اوْردادۇر چون دردینین درمانی، اکبر آچ گؤزۆن
------------------------------


text:
شعرلر / کریم قربانزاده (۱) دوروشوندان سئوگی یاغیر یئریشیندن یاز آ…ه سئودالیم باس- باغرینا منی و گیزلین باخیشینلا چیچکلندیر منی کئفلندیر منی! (۲) یازدا یاغیش قیشدا تونقال قوربتده وطن وطنده سفر ساواشدا باریش و قارانلیقدا ایشیم- ایشیم ایشیلتی کیمی سئویرم سنی من سکوتین ان درینلیگینده ایکیجه سئوگی سؤزو کیمی سئویرم سئویرم سنی . (۳) دنیز لرقورویار قادینلارین گوز یاشلاری قوروماز ...Read More »
سن اونو دئییسن …!/ بؤیوکآغا افندی
سن اونو دئییسن …! بؤیوکآغا افندی – سلام جئیران باجی! بازاردان گلیسن؟ نه تئز قاییتدین؟ هله ساعات اون بیر اولمویوب، نه آلمیسان؟ – سلام، باجین اؤلسون باجی! بیزیم کیشیلریمیز کیشی دئییللرکی. ددهم یاندی، قولدان دوشدوم. تونبهتینـین اوغلو دئیهسن ات یئمهسه عملی آشماز! بیرآز اتدن، قیویر- زیویردان آلمیشام؛ سن هارا؟ – بازارا گئدیردیم، ات آلاجاغام. آللاهدان گیزلین دئییل سندن نه گیزلین؛ ...Read More »
نذیر / بؤیوکآغا افندی
نذیر بؤیوکآغا افندی بیلمیرم بیزیم دیلی شیشمیش آروادین هاردا آغزیندان قاچمیشدی: – بیزیم دولتدن بئش آلتی تومن آلاجاغیمیز وار، چوخداندیر آلابیلمیریخ. آنام دئییردی: – آللاه دولتین تیفاغین داغیتسین؛ من ائشیدننن گؤزومو یوممامیشام. ایشی گرهگ دوزلدن اؤزو دوزتسین. دونن گئجه ناماز اوسته آغلامیشام، آللاها یالوارمیشام، دئمیشم اینشاللاه سنین ایشین دوزلسین من اون ایلهجن هر ایل رغئییبدن رغئییبه محله اهلینه نذیر آشی ...Read More »
سئوگی پیچیلتیلاری / کریم قربانزاده
سئوگی پیچیلتیلاری کریم قربانزاده (۱) یازدا یاغیش- قیش دا تونقال- قوربتده وطن- وطن ده سفر- ساواشدا باریش و قارانلیقدا ایشیم ایشیم ایشیلتی کیمی سئویرم سنی! من سوکوتون ان درینلیگینده ایکیجه سئوگی سؤزو کیمی سئویرم، سئویرم سنی! (۲) ایسلاق بولودلار دنیزه، جادار – جادار تورپاق یاغیشا و من سنه باغلییام ، سنه! (۳) گل بیر آز ایشیق گتیر قارانلیغین ائوین ییخماغا! ...Read More »
شعرلر / کریم قربانزاده
شعرلر کریم قربانزاده (۱) منی ساچلارینا هؤر گؤزلرینه دولدور کؤینهیینه دویمهله من سنده یاشاماق سنده اؤلمک ایستهییرم. (۲) پاییز قلینجینی اوینادیر مئشهده اورهییم قیریلیر، دوشور یارپاق بهانهدیر اوچوشدا کؤچور ماهنیدا بوردان. (۳) گؤز دئییل دنیزدیر باخار دوداقلاریندان بال آخار و اللریندن گؤیلره گؤیرچین قالخار یاشیل گئیسن اگر. (۴) دونیادا قوی جنت ده سنین اولسون تکی منه اسیمده سوورولان ساچلارینی یاغیشدا ...Read More »
قوناق / بؤیوکآغا افندی
قوناق بؤیوکآغا افندی بيزم عائیله قوناغي چوخ سئوهر. مخصوصاً بيزيم آقاجان. اصلن قوناقدان اؤتور اؤلر. اونا گؤره ده هرگون يوز دفعه دئيير: قوناق دئديگين ائو صاحيبينين دوهسيدي؛ هاردا خيخلاسان اوردا ياتار. گونلرين بير گونونده بيزه بير قوناق گلدي. قوناق منيم بي بي اوغلومون، بيبي اوغلوسونون خالا اوغلوسو ايدي. قاپيدان گيرمهميش مني قوجاقلاييب، هر اوزومه اون بئش بانكا سالدي. بير آنبار ...Read More »
تبریزین مهربان اوغلو “سؤنمز” / کریم قربانزاده
تبریزین مهربان اوغلو “سؤنمز” کریم قربانزاده گؤزل، مهربان، اصلانلار يوردو، قهرمانلار دياري محتشم آنا تبریز؛ شانلي، شرفلي، اعتبارلي، وقارلي، سخاوتلي، پاك وجدانلي، درين دوشونجلي آنا تبریز؛ اؤلمز قهرمانلارين، اولو بابالارين، آغ بيرچك آنالارين آناسي تبريز؛ هر زمان اؤزونه لايق سهنده، ساوالانا اوخشايان، ایگید ائولادلار بئجرهن آنا تبريز؛ بابكلرين، نسيميلرين، ستارخانلارين، خيابانيلرين، پيشهوريلرين، ارانيلرين، صمدلرين فخري، جاني، قاني آنا تبريز؛ زمانين ...Read More »
شعرلر / کریم قربانزاده
شعرلر کریم قربانزاده (1) اودلو گوللهلرین آجی دیللرین یامان گونلرین یاراسینندان اؤلمهدیم؛ سنسیز اپریدیم، چوروم , چوروم , چورودوم، تؤکولدوم، اؤلدوم سونسوز و توکنمز انتظاردا. (2) ایچیمده بیر اسکیکلیک: “سولطان”ین اتکلری، بیر دولو بارداق چوبان چایی، “عنصرود”ون پار – پار پاریلدایان قلمهلری، بیر چیمدیک یاز هاواسی و گونشین یاماجلارداکی یاشیل ساچلی بوغدالیقلارد آغناماسی . (3) کیمسهنین اینامی مینارهلرین, ناقوسلارین زنگولهسینده ...Read More »
آلا قارقالارین نخلی یئره گلسین/ بؤیوکآغا افندی
آلا قارقالارین نخلی یئره گلسین بؤیوکآغا افندی ائهی… اوشاقلیق هاردا قالدین؟ ایتدین باتدین، خاطیرهلر دفترینده یاتدین. هله ایشدن چیخمامیشدیق؛ دزگاهلاردان اوشاقلارین یورقون سسی گلیردی: بیریدی، بیردی، بیردی … سودان گلن سورمهلی قیز، کوزهنی وئر من گوتوروم … تاپ، تاپ، تاپ … دفهنین سسی باشقا سسلری کسیردی. هردم ده بیر آغاجاندان گیزلین جیبیمدهکی آشیقلاریمی یوخلویوردوم. دزگاهین اوستونده اویان بویانا کئچنده ددهمین ...Read More »
شعرلر / کریم قربانزاده
شعرلر کریم قربانزاده (1) سئودالیم دایان تکجه آیرلیغی گتیرمیرسن، دنیزدن دالغانی حیاتدان گونشی دونیادان وارلیغی آپاریرسان. (2) دنیز یارالانیر، دالغالار قانا دونور- بالیقلار اوولاناندا. (3) هرهنین اؤز دادی وار یاغموردا اورمان، زیروهده دومان… باشقادیر سورگونه وطن، محبوسا گونش، سئوگییه گؤروش دادی. (4) ییر دؤنه گؤیدن آلما دوشدو تاپدی نیوتون جاذیبهنی مین دؤنه توپراغا دوشدوم بیر دؤنه تاپمادین ...Read More »


text:
آغ قویونلو حؤکمداری اوزون حسنین آناسی سارا خاتون - آذربایجان تاریخینده ایلک بیرینجی لئدی ایستاتوسوندا اولان خانیم و شرقده ایلک دیپلومات قادین اولوب.
آخار. آز خبر وئریر کی، سارا خاتون بایاندور ائلی ایچینده دوغولوب. عثمانلی منبعلرینین یازدیغینا گؤره، اونون اصل آدی گؤوهرشاه خاتوندور. آذربایجان تاریخینده تانینمیش و تاریخده ایز قویان شخصیتلردن بیریدیر. بوتون شرقده دؤورونون یئگانه ایستعدادلی دیپلومات قادینی کیمی تانینان سارا خاتون بؤیوک عقل و متانت، مودریکلیک و جسارت صاحبی ایدی. آغ قویونلولار دؤولتینین سیاستینین ساهمانا سالینماسیندا گؤرکملی دیپلومات و دؤولت خادیمی کیمی بؤیوک رولو اولوب. ایستعدادلی دیپلومات قادین کیمی مشهور اولان سارا خاتون، حتی آوروپا اؤلکهلرینده ده تانینیردی.
او، دؤولتین ایداره ایشلرینینده حؤکمدار اوغلونا یاخیندان کؤمک ائدیب. آغ قویونلو دؤولتینین خاریجی اؤلکهلرله دیپلوماتیک علاقهلرینده سارا خاتونون رولو داها مهم ایدی. اوزون حسن بوتون خاریجی سیاست مسئله لرینین اونونلا مصلحتلشیر، ان مسئول دیپلوماتیک دانیشیقلار اوچون اونو گؤندریردی. او، نینکی خاریجی اؤلکهلرین آیری-آیری دیپلوماتلاری ایله، همچینین تیموری حؤکمداری ابو سعید، عثمانلی ایمپراتورو ۲-جی محمد کیمی دؤولت باشچیلاری ایله ده دیپلوماتیک دانیشیقلار آپاریب، آغ قویونلو دؤولتینین خاریجی سیاسی منافعیینی موفقیتله مدافعه ائدیب. بیر دیپلومات کیمی سارا خاتونون فعالیتینده اونون سلطان ۲-جی محمدله باغلادیغی ۱۴۶۱-جی ایل یاسی چمن صولحونون بؤیوک اهمیتی وار. هلهلیک الیمیزده اولان معلوماتا گؤره، بو صولح سارا خاتونون خاریجی اؤلکه حؤکمدارلاری ایله باغلادیغی ایلک موقاویلهلردن بیریدیر. تیموری حؤکمداری ابو سعیدله دانیشیقلار آپاران آغ قویونلو ائلچیلرینه ده سارا خاتون باشچیلیق ائدیب (۱۴۶۸).
آذربایجانا گؤندریلهن آوروپا، خصوصیله ده، وئنسییا ائلچیلرینه وئریلهن مخفی معلوماتلاردا موطلق سارا خاتونلا گؤروشمک و اؤز مقصدلری اوچون اونون سارایداکی نفوذوندان ایستیفاده ائتمک تاپشیریلیردی. سارا خاتون دیپلومات و دؤولت خادیمی اولماقلا برابر، بؤیوک حربی سرکردهلیک باجاریغینا و حربی اینتویسییایا مالیک قادین اولوب. اونون عقلی چئویکلیگی دار مقاملاردا تئز قرار چیخارماغا ایمکان وئریب. سارا خاتون قیرتلی قادین، دیپلومات و حربی ایستعدادا قادیر بیر اینسان اولوب.
قید ائدک کی، اؤلکهنین «بیرینجی خانمی» (فیرست لادی) آنلاییشی دونیا سیاستینه آمئریکا بیرلشمیش شتاتلاریندان گلیب. ۱۹-جو عصرین اورتالاریندان باشلایاراق آمئریکا پرزیدنتلرینین خانیملارینی سادهجه «فیرست لادی» آدلاندیرماغا باشلاییبلار. سونرادان بو آنلاییش دیگر اؤلکهلره ده یاییلیب. عادتا، بیرینجی لئدیلر اؤلکهسینین اجتماعی-سوسیال حیاتیندا فعال ایشتیراک ائدن، بوندان علاوه دؤولتلرآراسی دوستلوق، هومانیتار و مدهنی امکداشلیغی، بین الخالق صولحو، قادین و اوشاق حقوقلارینی، عموم بشری دیرلرین قورونماسینی مدافعه ائدن شخصلردیر.
آذربایجان تاریخینده مؤمنه خاتون، اینانج خانیم، مهرجان خانیم، ۱-جی شاه ایسماییلین یاخین سیرداشی اولان تاجلی خانیم و قیزی پری خان خانیم، قوبالی فتحعلی خانین خانیمی توتو بیکه، گنجه خانی جاواد خانین خانیمی بییم خاتون و س. کیمی خانیملار بیرینجی لئدی ایستاتوسوندا اولوبلار.


text:
یئردن-گؤیدن دوختور یاغیر افروز خانیم یامان ماشاللاه بول اولوب اوستاد- معللیم بازاری. تئز- تئز اوزرلیک سالیرام گؤزو چیخسین بدنظری. داش دیبیندن دوختور چیخیر گؤیدن موهندیس الهنیر. بئکار بئدین دنه چیرتلیر گوشی الینده سولهنیر. چاغیراندا آغا دوختور دؤنور باخیر حامبال متیش. دونن ناخیرچی کتدیده بوگون اولوب رئیس یدیش. آللاها بنده دئییلی بیزیم قونشو کالبای خودوش. دئییر غلط ائلیر اولا خودوشا تای؛ ...Read More »
قارداشیم بهروزون ماجراسی / افروز خانیم
قارداشیم بهروزون ماجراسی افروز خانیم دئییرم منیم بو قارداشیم بهروز دا اؤزومکیمین آللاهین گؤرونمهین بلاسیدیر. سوروشورسیز نه دن؟! یاخچی قولاغ آسین دئییم. نی اصلیماجرانی تعریف ائتمهمیشدن قاباغ بیر آز بو بلاچه نی سیزه تانیتدیریم. بیزیم بو بهروز نادینج آدامدی باخ. یانی اوشاقلیقدان نادینجییدی. هله آنام دئییر:«قارنیندا نادینجییدی. دئییر: بالا افروز او زامانلار سونوگرافی زاد بو قدهرمد دئییلدی. یانی هئچ بیزیم ...Read More »
امن امانلیق / روزبه صمدی(نیر اوغلو)
امن امانلیق روزبه صمدی(نیر اوغلو) کیم دئییر اؤلکهده خان خانلیقدی، یئل اسیر، شاختادی، طوفانلیقدی؟ باهالیق اولسادا یاد اؤلکهدهدی شوکر اولا بیزلره ارزانلیقدی هر نه ایستر اورهیین واردی داداش بورا ایراندی، فراوانلیقدی بیر نفر اوغرو تاپیلماز بوردا امن امانلیقدی، مسلمانلیقدی بو قدَر قاپ قاچا گیر وئرمه گولوم بو اوغرولوق دگی، احسانلیقدی ارلی آروادلار اؤزون هاردا ساتیر؟ بئله سؤزلر دئمه، بهتانلیقدی بونلارین ...Read More »
سن اونو دئییسن …!/ بؤیوکآغا افندی
سن اونو دئییسن …! بؤیوکآغا افندی – سلام جئیران باجی! بازاردان گلیسن؟ نه تئز قاییتدین؟ هله ساعات اون بیر اولمویوب، نه آلمیسان؟ – سلام، باجین اؤلسون باجی! بیزیم کیشیلریمیز کیشی دئییللرکی. ددهم یاندی، قولدان دوشدوم. تونبهتینـین اوغلو دئیهسن ات یئمهسه عملی آشماز! بیرآز اتدن، قیویر- زیویردان آلمیشام؛ سن هارا؟ – بازارا گئدیردیم، ات آلاجاغام. آللاهدان گیزلین دئییل سندن نه گیزلین؛ ...Read More »
سنی گؤروم اریییب، یئره گیرهسن / محمد احمدیزاده
سنی گؤروم اریییب، یئره گیرهسن محمد احمدیزاده آللاه اؤلنلریزه رحمت ائلهسین، آنام ائله پیشیک دوواردان ایری گئچنده منی قارقیش ائلهیردی. بیلمیرم، بلکی ده اوندا اوشاغیدیم. پیشیک ایله، آصلان آراسیندا فرقی آنلامازدیم. هر حالدا ائله کی بؤیودوم و ائولنیب اوشاق صاحابی اولدوم، آنلادیم کی اوشاقلار آتا آنالارینین باشینا تاس دگیرمانی چئویرنده، دووار باشینا گؤندردیکلری او جاناوار، اصلینده پیشیک یوخ، ائشگکدن ده ...Read More »
نذیر / بؤیوکآغا افندی
نذیر بؤیوکآغا افندی بیلمیرم بیزیم دیلی شیشمیش آروادین هاردا آغزیندان قاچمیشدی: – بیزیم دولتدن بئش آلتی تومن آلاجاغیمیز وار، چوخداندیر آلابیلمیریخ. آنام دئییردی: – آللاه دولتین تیفاغین داغیتسین؛ من ائشیدننن گؤزومو یوممامیشام. ایشی گرهگ دوزلدن اؤزو دوزتسین. دونن گئجه ناماز اوسته آغلامیشام، آللاها یالوارمیشام، دئمیشم اینشاللاه سنین ایشین دوزلسین من اون ایلهجن هر ایل رغئییبدن رغئییبه محله اهلینه نذیر آشی ...Read More »
سندلی حیات حئکایهجیکلری(۱)/ ح. هریزلی
سندلی حیات حئکایهجیکلری(۱) ح. هریزلی (۱) عدالت قیزیم آرشیتئکتدیر. تهرانین زعفرانیهسینده بیر بؤیوک ائوین ایچ دیزاینین گؤتورموشدو. ائو صاحیبى خوراسانلى کارخانا صاحیبى مایالى بیر حاجى ایدى. حاجینین بوتون آل-وئرلرى تهراندا اولدوغو اوچون او ائوى آلیب، دیزاین ائلهییب، دؤشهییب اوردا یاشاماق ایستهییردى. قیزیم دیزاین اوچون حاجینین ایدهیالارینی بیلمک ایستهمیشدى. حاجى: – «قوناق سالونونو، اوتوراق اوتاغینى، میطبخی و سایرهنی نئجه صلاح بیلیرسینیز ...Read More »
اوتوز ایل / حمید آرش آزاد
اوتوز ایل حمید آرش آزاد بیزیم ائوده گلهرک ائتدین اقامت اوتوز ایل سن منه، منده سنه، ائیلهدیک عادت اوتوز ایل قاش- قاباق ساللاما، آرواد! نه گوناه صاحیبییم؟ ائتمیشم تکجه سنه چوخلو اذیت اوتوز ایل! اوتوز ایلدیر گلیریم اللی اولوب، خرجیم یوز ائتمیسن دایماً هر شئیده قناعت اوتوز ایل! بیر چؤرهک- پالتاریمیز اولمادی، بیر شادلیغمیز بیرده کی گؤرمهمیسن مئیوه، دویو، ات ...Read More »
قولام دایینین ماجرالاری(۵)/ نریمان ناظیم
قولام دایینین ماجرالاری نریمان ناظیم (۵): قولام دایینین ائلچی گئتمهسی فهی زندایینین اؤلومونون ایلدؤنومونو سوواندان سونرا آنام منه دئدی: – اوغلوم! قولامین بیزدن سووای هئچ کیمی یوخدو، هامیدان دا چوخ سننن اینتیظاری وار، بؤیوک باجیسینین بؤیوک اوغلوسان، اونون ائولندیرمهسینه سن اؤزون گرهگ قول قویاسان! دئدیم: – آنا سن بویوروسان من تهراندان دوروم گلیم بوردا اونا آرواد آختاریم؟! دئدی: – یوخ، ...Read More »
آزدان آز، چوخدان چوخ (۹) / رامین جهانگیرزاده
آزدان آز، چوخدان چوخ (۹) رامین جهانگیرزاده ۶۱- بیری وار اورهییمه آفتافا گؤتوروب گؤرهسن گئجه یاریسی بو اولایان یئل پاییز یارپاقلارینی یئردن قوپاردیب هارا آپارماق ایستهییر؟!! من سیگاریمین توستوسونده دالغالانیرام، دالغالاندیقجا کوله چئوریلیرم، کول اولورام کول باشیما. گؤرهسن بو گؤز یاشلاریما قاریشان بو سیگارین توستوسو گؤزلریمه دولوب، گؤزلریمی گؤینتمکدن نه نیتی وار؟!! من گؤینهییرم، یالنیز اؤلومه دوشوندویومده، اؤلدورمهیه دوشونورم. بیری ...Read More »


text:
افغانستانلیک سیکلر، کمسیتیلیشلردن اذیتده لر
افغانستانلیک سیکلرنینگ سنامجلسیدهگی نمایندهسی انار کلی هنریارنینگ ایتیشیچه، هنوز هم افغانستانلیکلرنینگ بیر قنچهسی مملکت سیکلریگه کمتربینلیک بیلن قرهیدیلر و اولرنی مملکت اهالیسی صفتیده تانیمی دیلر. ویساک بیرهمی مناسبتی بیلن اوتکزیلگن ییغینده سوزگه چیققن خانم هنریارنینگ سوزلریگه کوره، مملکتده ایچکی اوروشلر یوز بیرمسدن آلدین سیکلرنینگ سانی جوده کوپ بولگن. اما، مملکتده یوز بیرگن ایچکی اوروشلر حتی […]
افغانستانلیک سیکلرنینگ سنامجلسیدهگی نمایندهسی انار کلی هنریارنینگ ایتیشیچه، هنوز هم افغانستانلیکلرنینگ بیر قنچهسی مملکت سیکلریگه کمتربینلیک بیلن قرهیدیلر و اولرنی مملکت اهالیسی صفتیده تانیمی دیلر.
ویساک بیرهمی مناسبتی بیلن اوتکزیلگن ییغینده سوزگه چیققن خانم هنریارنینگ سوزلریگه کوره، مملکتده ایچکی اوروشلر یوز بیرمسدن آلدین سیکلرنینگ سانی جوده کوپ بولگن. اما، مملکتده یوز بیرگن ایچکی اوروشلر حتی اوندن سونگ هم بولرنینگ کته قسمی افغانستان ترک قیلگنلر. خانم هنریار، افغانستانلیک هندوی و سیکلر بیلن مسلمانلرنینگ علاقهسی ایچکی اوروشلردن آلدین انسانی و صمیمی بولگنلیگی بارهسیده تاکیدلهگن. اوشبو بیرهمده اشتراک قیلگن کابل امنیه قوماندانی جنرال عبدالرحمان رحیمی، افغانستانلیک سیکلرنینگ مظلوملیگه اشاره قیلیب ایتیشیچه، بو قتلم مملکت دهگی ایچکی اوروشلر زمانیده بوتونلی طرفسیز بولگنلر.
لیکن، شونگه قرهمی اوروشنینگ کته کلفتی نی هم شو خلق تارتگن. مملکت خوفسیزلیک ادارهسینینگ مذکور بلند مرتبهلی رسمیسی، مملکتده استقامت قیله دیگن سیکلرگه قرشی تبعیضنی اسلام و اخلاققه ضد بیر عمل دیگن. سیکلرنینگ قوم یاش اولوغلریدن بیری رویلسنگ نینگ سوزلریگه قرهگنده، سابقهلرده ویساک بیرهمی شانلی روشده ننگرهار سرخ تومنی نینگ سلطان پور منطقهسیده مخصوص شکلده نشانلنردی؛ لیکن، اوشبو منطقه بوگونکه کونده بیر ویرانگه ایلنتیریلگن. بوگون (دوشبنه) سانی یوزدن آرتیق بولگن سیک کابل شهریدهگی درمساللردن بیریده سیک مذهبی نینگ اساسچیلریدن بیری بولیمش ( گرو گوبین سنگه) نینگ توغیلگن کونینی خاطرله گنلر. ننگرهار ولایتی سلطان پور منطقهسینینگ کمچیلیک اهالیسی آیینی رقصگه توشیش بیلن ویساک کونینی نشانلهگنلر.
ویساک بیرهمی سیک مذهبی ایزداشلری اوچون دنیا بولیب ییریک اهیمتگه ایگه و هر ییل بو کون نشانلهدی. اوشبو مذهب نینگ آقسقاللریگه کوره، ویساک بیرهمی اوچ کون دوام ایتهدی. بو اوچ کونده مخصوص عبادتلر جملهدن سیک مقدس کتابی، موسیقی بیلن مناجات اوقیش، ینگی دنیاگه کیلگن بالهلرگه نام قویش و توپلم تویلرنی اوتکزیلهدی.
سیک کمچیلیک مذهبی افغانستان خلقینینگ بیر فایزینی تشکیل ایتهدی. بو مذهبنینگ ایزداشلری دایم مسلمان یورتداشلریدن گلایه قیلیب کیلهدی. ایریم موردلرده سیکلرنینگ جسد کویدیریلیشی اوچون اهالی تامانیدن بعضی چیکلاولر یرهتیب کیلینگن.


text:
بیز گلیروق ای آسیا، تورك لرین ایفتیخاریوق ، تیراختورون عاشیقیوق ، هر تیمین بیز سروریوق !
بوگون ایران فوتبال لیگینین ایگیرمی دوردونجو هفته سیندن ، تبریزین تیراختور تیمی تهرانین استیل آذین تیمی ایله اوینادیلار. بو اویونو 40 مین نفر ، یاخیندان گؤردولر. بو اویونون سونوندا تیراختور تیمی ائلیه بولدی اوچ هئچه اؤز رقیبین اودا. قول لاری " مصطفی اكرامی " ، " علی علیزاده " و " محمدحسن ابراهیمی " ووردولار. همی ده بوگون تبریزین شهرداری تیمی قزوین ده پیكان تیمی ایله اوینادی ، آمما تأسفله بو تیم بیر هئچه اودوزدو.


text:
من گئتسم
من گئتسه م، دره لر، داغلار قالاجاق
مئشه لر، چمنلر، باغلار قالاجاق
بولودلار قالاجاق، آغلار قالاجاق
ائي منيم ياشاماق، يازماق هوسيم
تک سني اوزومله آپاراسييام
ديرمان زيروه لره يئل قاناديندا
توکول دنيزلره سئل قاناديندا
بير آغي، باياتي، ديل قاناديندا
بير يووا قورماسان آي قورو سسيم
من سني اوزومله آپاراسييام
هله اوچقونلارا ايندي تانيشام
سينيق قايالاري ياماماميشام
هله نه ارکيم وار بئله دانيشام:
وطن داشلارينا دوشمه ين عکسيم
من سني اوزومله آپاراسييام
نه دوز دئمه ميسن، دوزونو دئه کي…
بو تورپاق آغارتسين اوزونو دئه کي
دونيايا سونونجو سوزونو دئه کي
ائي قارداش قلميم دئسه م- دئمه سم
من سني اوزومله آپاراسييام
یازان: ممد آراز
Filed under: باشقا شاعیرلر,تورکی شعرلر Türkcə şeirlər Etiketlənmiş: | ممد آراز,ممد آراز شعرلری,من گئتسم تورکی شعر,محمد آراز,آذری شعر,آذربایجان شعرلری,اشعار ترکی ممد آراز,تورکی شعر,تورکجه شعرلر


text:
من دیلیم و مدنیّتیم یولوندا سوپورگه گؤتوروب یئر سوپورهرم (13)
من دیلیم و مدنیّتیم یولوندا سوپورگه گؤتوروب یئر سوپورهرم! (13)
دوکتور هئیتدن اؤزل خاطیرهلر
حسن راشدی : 2 مرداد 1394
سؤیلهنیلن تاریخ: 1370 جی ایل ، مهر آیی
مکان : ساوه شهرینین قرهغان بؤلگهسی ، " مرَغئی ( مراغه )" کندی ، کند مسجدی
زامان : آخشام
1370 جی ایل مهر آیی نین ایلک گونلریایدی . شرقی آذربایجانین گونئی منطقه سیندن اولوب تهران و کرجده یاشایان فعال گونئیلیلرین تلاشی ایله یارانان " شهریار درنگی " و ساوه تورکلریندن اولان بیرینجی درجهلی عدلیه وکیلی ، دیلیمیز و مدنیتیمیز یولوندا قیسا عؤمرونون سونونا قدر چالیشان رحمتلیک علی کمالینین تلاشیایله ساوه شهرینین قرهغان بؤلگه سینده یئرلهشن و بو منطقهنین تانینمیش قاجار دؤرونون تورک شاعیری " حکیم تئلیم خان " ایله "اوستاد شهریار "ین خاطره سینی عزیزله مک اوچون بیر ادبیات کاروانی حاضیرلانیب حکیم تئلیم خانین کندی اولان " مرَغئی - مراغه " کندینه گئتمیشدیک .
بو سفره 50 نفره یاخین تانینمیش شاعیر ، یازیچی و ادیب شخصیتلریمیزدن علاوه دیل و مدنیت یولوندا چالیشان باشقا هوسکارلاردا قاتیلمیشدی .
بو ادبی - مدنی کاروان ایچینده رحمتلیک اولانلاردان : دوکتور جواد هئیت ، دوکتور محمدعلی فرزانه ، عبدالکریم منظوری خامنه ، میر هدایت حصاری ، علی کمالی و یاشایانلاردان : مندن ( حسن راشدی ) علاوه حسن مجیدزاده ( ساوالان) ، اکبر آزاد ، حسین محمدخانی ( گونئیلی ) ، عبدالعلی مجازی ، حجت الاسلام ذاکری ، آغشین آغکمرلی ، اهرابی و باشقالاری وار ایدی .
ادبی کاروان مرَغئی کندینه چاتاندان سونرا داها هاوا قارانلیقلاشماقدا ایدی . کند ائولرینین ایچی کیچیک اولدوقدا و 50 نفره یاخین قوناقلارا بیر یئرده خدمات وئره بیلمهدیکلرینه گؤره و شام یئمهیی یاخینلاشدیغینا گؤره ادبی کاروان کند مسجیدینده یئرلشدی .هرکس ال - اوزونو یویور استراحت ائتمهیه حاضیرلاشاندا آخشام اذانی رادیودان وئریلدی.
مسجد خدّامی 50 نفری بیر یئرده گؤروب و کاروانین ایچینده باشی عمامهلی روحانی حجت الاسلام ذاکرینیده گؤردوکده ، کاروان اعضاء لارینی بلکه مشهد و یا قوم زیارتچیلری ساناراق باشقالاریندان یاشلی و کاروانین آغ ساققاللاری کیمی گؤرونَن رحمتلیک دوکتور هئیت ، دوکتور فرزانه ، عبدالکریم منظوری خامنه ، میر هدایت حصاری و حاج آغا ذاکرینی بیر یئره توپلاییب سئوینجک حالدا دئدی :
یاخشی اولدو ناماز واختی اولدو ، حاج آغادا وار پئش ناماز اولماق اوچون ، حاج آغانین پئش نامازلیغی ایله هامیلیغا بیر یئرده جاماعات نامازی قیلاریق .
دوکتور هئیت اؤز رضایتینی بیلدیریب دستماز آلماغا حاضیرلاشاندا رحمتلیک اولموش ادیبلرین بیری کاروان اعضاءلارینین جاماعات نامازی قیلماغا حاضیرلیقلاری اولمادیقلارینی سئزیب یاواشجا دوکتور هئیته دئدی:
" بودا واخت تاپیب جاماعات نامازی قیلماغا ها ! هر کس اؤزو نامازینی قیلاجاق دا !"
دوکتور هئیت دئدی :
" من دیلیم و مدنیّتیم یولوندا جاماعات نامازی قیلماق سهلدیر ، سوپورگه گؤتوروب یئر سوپورهرم !"
سونرا جاماعات نامازی قیلینیب ، مسجیدده شام یئییلدی .


text:
">
YOUR WEBSITES NAME
Anadili beinhaltet die Wünsche der süd-aserbaidschanischen Bevölkerung. Sie hat keine Beziehung zur Parteien und Vereinene
Die Selbstbestimmung ist unverzichtbares Recht des SÜD -azerbaidjanischen Volkes
Anadili qəzetəsi
Bonn- Germany, 30-ci
il , نجی ایل 30
ایل لیک آرشیوی 30 آنادیلی نین ـ Anadinin 30 illik arşivi
Milletler arası bilgi toru = Mabtor ـ İnternet) ـ (Internet ـ مـیـللتـلر آراسـی بـیلگی تـورو = مـابـتورـ,v
WWW.anadili.com : مابـتور عنوانیمیز
anadili@aol.com
Copyright © 1984 by "Anadili" . All Rights reserved . E-Mail : anadiliqanadili.com
ILGÖR"Təqvim"gapağı
2014-1393"
1393-ایـلگور(تقویم )قاپاغی2014 ـ
Tarixi günlər (il gözgüsü)
حورمتلی
وطنداشلار، مستملکه چی ،ایرقچی ، تئروریست ـ فوندامنتالیست تئهران
رئژیمی آذربایحانلی نین دیریسینده نده نیفرت ائدیر ، اولوسونده
نده ، آذربایجانلینی، اونون بوتون وارلیغینی دا یوخ ائتمک ایسنته ییر
. میللتیمیزین بئله تاریخی و میـللی ثروتلری مستملکه چی رئژیــم
طرفیندن داغیدیلیـب یوخ ائدیلمکده دیر. موغاندا جـانـانلــی
کندینده تاپیلان ،دونیادا میپثلی گورونمه
میش ایکینجی مومیانین دا، یوخ ائدیلیب، هارا آپاریلدیغی حاقدا بیلگی
سی معلوماتی اولانلار،ائله جه ده چیخدیغـی یــئرین شکیللری نی
آنادیلی غزئتی نین عنوانینا گونده ره بیلیرلر . بیز بو
معلوماتی بیئن الخالق قوروملارین اختیاریندا قویا بیله
ریک. بو میللی وظیفه نی یئرینه یئتیره نلره مینتدارلیغیمیزی بیلدیرمک
ایسته ردیک. خاطیرلاتماق یئرینده اولارکی بیرینجی مومیا ،آذربایجانین
خانیم شاهلاریندان اولموش اونون مومیاسی خییوو شهری نین یاخینلیغندا
تاپیلمیش ،کوردلر طرفینده ن یوخ ائدیلیب ،آلتین جیکاسی ،سینه ،بویون باغی ،
سیرقا وه باشقا جواهراتی،اونون یئشی یی نین ایچینه چکیلمیش
واراق آلتین ، وآلتین سیکه لری آلمانا گتیریلیب بون دا کی ایران ائلچیلی یی
واسیطه سیله ساتیلمیشدیر
http://video.google.com/videoplay?docid=7621684977698500744&ei=
_9FsSdHMEZSCiwLb0_maDw&q=xomarli&hl=en. شوجثیلی
سولطانی / گونئی آذربایجان . موغان . جانانلی کندی
یئنی اورتا دوغو(شرق) پیلانی، یوخسا فاجیعه سی؟
Yeni ortadoğu pıganı,yoxsa faciəsi
تاسوفله اوزلرینیو دئموکراسی نین اینسان حاقلاری نینن طرفداری کیمی گوستره ن
آمئریکا وه غرب اولکه لری نین . تاسوفله کئچه ن ایلده
گوتورد.کلری آددیملار بو ایدعانی تصدیق ائتمیر. 36 به ری بو منطقه ده
گوتوزولن آددیملار دینی فاناتیزمی کوروکله مک ، اینسانلارین دینی
ایناجلارینی مقصدلی فایدالانماغا خیدمت ائتمیشدیر
آردی وار.


text:
نام نوحه : درد دل حضرت رباب (س) با حضرت علی اصغر (ع) اثر : مرحوم منزوی اردبیلی
ای غۆنچه دهن لایلای، پئکانی امهن لایلای
قبری ننـهدهن گیـزلیـن، قوْنداغـێ کفن لایلای
لایلای گؤزهلیم لایلای، شیرین غزهلیم لایلای
یاز گۆنلری گۆل وقتی، سوْلمۇش خزهلیم لایلای
آخر گئجه سینهمده بیر حالدا سارلمێشدۇن
چون شمع-ی-شبستانی یاندۇقجا آزالمێشدۇن
بیلدیم سَحَره خاطیر، جبرا" دیری قالمێشدۇن
بیلمهزدی ندیر دردون سؤیلهردی گؤرهن لایلای
آشفته هواسیله، فکریم کیمی مختلّم
هر آن اؤزۆمۆ تاپسام بیلسهم یئریوی گللهم
بیر آز سۆد امیب، یاتسوْن منده بالا دینجهللـهم
خوْشدۇر دوْیا دلبندون اوْندان دییهسن لایلای
نسبت آنا عئشقینده بیر ذرّه مجاز اوْلماز
قانلێ دوْداغۇن اؤپسهم جان نقدینه آز اوْلماز
کیم بیلمیرهم اؤرگهتدی، سنده بئله ناز اوْلماز
آغلا سسیوه قۇربان چاللام تزهدهن لایلای
ششماههمیله بئش آی گزدیم نئجه داغ داشدا
ال گاه دعادئیدی، گه سینهده گه باشدا
اللیک قوْچ اوْلار قۇربان، هئچ اوْلماسا بیر یاشدا
اللیک یئرینه املیک قۇربان کسیلهن لایلای
هر گۆن نئچه یوْل اوْغلۇم، مندهن سۆد امهردۇن سن
دوْیجاق منه هر لحظه نازیله گۆلردۇن سن
آرتێق سۆدۆ آغزۇندان اطرافه سپهردۇن سن
تئز-تئز سنی اوْخشاردێم قۇربان سنه من لایلای
یادیمه دۆشهر یاروْن هر دم دییهرهم جان-جان
اوْلمادێ سۆدۆم مندهن اوْلدۇن بئله رویگردان
لب تئشنه چێخان جانه، شرمنده ننوْن قۇربان
قوْیدۇن منی چؤللرده یات قبریده سن لایلای
آغ دؤشلۆگ اوْلار طئفله، پاکیزه برازنده
داشلانسا سۆد آغزێندان سالماز لکه روبنده
آغزۇندان آخێب قانۇن ای آهوی-ی-زیبنده
سینوْندا چیچهک بیتمیش خنداندی چمن لایلای
نام نوحه : درد دل حضرت رباب (س) با حضرت علی اصغر (ع) اثر : مرحوم منزوی اردبیلی


text:
۱-پنجره دن داش گلیر خومار گوزدن یاش گلیر
سنی منه ورسه لر چوخ اللهی خوش گلیر
۲-دریادان گچدیم گلدیم سویوندان ایچدیم گلدیم
گوزل قیزلر ایچینده تک سنی سچدیم گلدیم
۳-بایاتی لار باشلاندی گوزلرده جوشلاندی
دوستلارا خبر ورین رضانین تویو باشلاندی
۴-عزیزیم گولدن گوزل اوخور بولبولدن گوزل
دوست منه بیر گول وریب اوزو او گولدن گوزل
۵-پله دن اننده گوزوم قالدی ممی نه
سنی منه ورمه سلر تمام تقصیر ننی نه
۶-ماشین گلیر قیرمیزه ایچینده عمم قیزه
دیدیم بیر ماچ ورگینن ورمدی کوپک قیزه
۷-ماشین گلر توز ایلر قیز اوغلانا گوز ایلر
اوغلاندا تقصیر یوخدو هر نه ائلر قیز ایلر


text:
نام نوحه : حضرت علی اکبر(ع) اثر : نخستین اردبیلی
اکبـر دیلـه گـل، غمـزده لئیلانـی دانێشـدێر
آچ قانلێ گؤزۆن بۇ ائوی ویرانی دانێشدێـر
چسبنده ائدیب بیربیرینه لبلریوی قان
دیلدهن سنی نه نوع سالێب فرقهی-ی-عُدوان
یا اینکه سێنێب قلبون آنوْندان سنه قۇربان
دیندیرمه منی زینب-ی-عُلیانی دانێشدێر
قان پرده چکیب گیزلهنیب آی ماه جمالون
هرچه باخێرام گؤرمۆرهم اوْل هاشیمی خالون
هیجران یئلی خاموش ائلهییب شمع-ی-وصالون
سنسن آناوێن شمع-ی-فروزانی دانێشدیر
ای شمع-ی-شبستان سنی کیم ائیلهدی خاموش
قێرمێز سنه گئیدیردی آنوْن اوْلدۇ سییهپوش
باخدێقجا سنه محنت-وْ-دردیم ائلهییر جوش
قلبیم آلێشێر بۇ دل-ی-سوزانی دانێشدێر
کیم وار کیمه ایظهار ائلهییم دردیمی بیر بیر
منلهن دیله گلمیرسن اوْغۇل منده نه تقصیر
هئچ من دئمیرهم من آنوْوام بیر منی دیندیر
آغوشیوه آل اصغر-ی-عطشانی دانێشدێر
کم نور ائلهییبسهن گؤزۆمۆ ای دۇتۇلان آی
کشف ائیلییهبیلمهم سؤزۆمۆ ای دۇتۇلان آی
من کی دئمیرهم تک اؤزۆمۆ ای دۇتۇلان آی
بیر عدّه گؤزۆ یاشلێ پریشانی دانێشدێر
باخدۇقجا سنه ائیلهییرهم قلبدهن افسوس
عؤمریندهن ائدیب درد-وْ-غمون لئیلینی مأیوس
جیسمیم ائلهییب خسته اوْلان روحیمی محبوس
قوْیما علی روحیم اوْلا زندانی دانێشدێر
عفو ائیله اوْغۇل قالدێم اگرچه گئجه گلدیم
واللاهی اێشێقلێ گۆنۆم اوْلدۇ گئجه گلدیم
گلدیم باشێوێن اۆستۆنه امّا نئجه گلدیم
مندهن خبر آل سن بۇ قضایانی دانێشدێر
نام نوحه : حضرت علی اکبر(ع) اثر : نخستین اردبیلی


text:
مختومقولو فراقی و 18. عصرده اوغوز تورکلرینین ادبیاتی
مختومقولو فراقی و 18. عصرده اوغوز تورکلرینین ادبیاتی
پاشا علی اوغلو
فیلولوگییا عئلملری دوکتورو
تورکمن خالقینین ان بؤیوک شاعیری، بوتون تورک خالقلاری ادبیاتینین ان گؤرکملی نومایندهلریندن بیری مختومقولو فراقی خالق شئعیری ایله کلاسیک شئعیر عنعنهلرینی بیرلشدیرن صنعتکارلارداندیر. دؤولتمند آزادی و نورمحمد قریب عندلیبین سیماسیندا تورکمن ادبیاتیندا اؤزونو بیروزه وئرن بو جریان مختومقولو فراقینین شخصینده اؤز زیروهسینه چاتمیشدیر. مختومقولو شئعیری رئالیزمه، حیات گئرچکلیگینین رئالیست تصویرینه مئیل ائدن تورکمن پوئزییاسینین ان پارلاق صحیفهسیدیر. م.فراقی یارادیجیلیغی خالقین حیات طرزی، معیشتی، سئوینج و کدری ایله سیخی صورتده باغلی اولان، اصلینده تورکمن خالقینین ائنسیکلوپئدییاسی اولان بؤیوک صنعتکاردیر. شاعیر تورکمن خالقینین حیاتینین ان چتین، ضیدیتلرله دولو، داخیلی چکیشمهلرین، اؤلکهلرآراسی موناقیشهلرین گئتدیگی بیر دؤورده یاشاییب-یاراتمیش، همیشه قلبی خالقینین قلبی ایله بیر وورموش، اونون سئوینج و کدرینه شریک اولموشدور. یاشادیغی دؤورون حاقسیزلیقلارینی، عدالتسیزلیکلرینی آمانسیز تنقید هدفینه توتان، خالقینی آزاد، خوشبخت گؤرمک ایستهین، تورکمنلره داخیلی چکیشمهلره سون قویوب، وطنی دوشمن تاپداغی آلتینا دوشمهیه قویماماغی، اؤلکهنی بیر یومروق کیمی بیرلشیب مودافیعه ائتمگی تؤوصییه ائدن، سؤزون اصل معناسیندا میلّی شاعیردیر.
ماراقلیدیر کی، تورکمن ادبیاتیندا میلّیلیگی ترننوم ائدن، رئالیزمی اساس تصویر اوصولو سایان مختومقولونون یارادیجیلیغینداکی مئیللر بیر سیرا دیگر اوغوز تورکلرینین ده یارادیجیلیغیندا موشاهیده اولونور. اون سککیزینجی عصرده مختومقولو ایله برابر شیمالی آذربایجاندا موللا پناه واقیفین، جنوبدا تیلیمخانین، تورکییه ده نادیمین یارادیجیلیغیندا ایلکین رئالیزمه، خلقیلیگه مئیل، رئال گؤزهلین، دونیوی عشقین وصفی، نیکبین نوتلار دیقتی ایلکین جلب ائدن جهتلردندیر. تورک خالقلاری آراسیندا فوضولی شئعیرلرینین چوخ گئنیش یاییلدیغی بیر دؤورده آذربایجان شاعیری واقیفین (1717-1797) قوشمالاری مئیدانا چیخدی و اوخوجولار طرفیندن چوخ بیهنیلدی. اونون خوصوصیله خالق ادبیاتی فورمالاریندا یازدیغی اثرلرینده، قوشمالاریندا نیکبین احوالی-روحیییه، حیاتی، دونیوی گؤزللییه پرستیش حیسّلری قوووتلیدیر، آذربایجان خالقینین عادت و عنعنهلری، میلّی حیات جانلی، پوئتیک ایفادهسینی تاپمیشدیر. واقیف آذربایجان تورکلرینین بدیعی دیلینی یئنی یوکسهلیش پیللهسینه قالدیرمیشدیر. اونون اثرلرینده آذربایجان تورکجهسی بوتون گؤزللیگی، زنگینلیگی ایله تظاهور ائدیر. اونون موعاصیری، عوثمانلی دیوان ادبیاتینین ان اؤنملی شاعیرلریندن اولان احمد ندیم (1680-1730) ده خالق شئعیری فورمالاریندا شئعیرلر یازمیش، دونیوی عشقی وصف ائتمیش، شئعیرده صونعیلیکدن قاچاراق رئال حیات صحنهلرینین تصویرینه مئیل ائتمیشدیر. ندیم خالق شئعیر فورمالارینا موراجیعت ائدن ایلک عوثمانلی شاعیرلریندن اولموشدور.
ایرانین ساوه بؤلگهسینین مرغئی کندینده دونیایا گلمیش تیلیمخانین (1763-1831) شئعیرلری ساوه، قوم، اتراک، همدان، قزوین و زنجامدا، جنوبی آذربایجانین موختلیف بؤلگهلرینده دیللر ازبریدیر. تیلیمخانین اثرلرینین، خوصوصیله ده شیفاهی خالق ادبیاتی فورمالاریندا یازدیغی قوشما، گرایلی و جیغالی تجنیسلرینین گئنیش کوتلهلر آراسیندا یاییلماسی اونون اصل خالق شاعیری اولدوغونو ثوبوت ائدیر. تدقیقاتچیلار اونون یارادیجیلیغیندا واقیق و مختومقولونون تاثیری اولدوغونو قئید ائتمیشلر.
مختومقولو فراقینین یارادیجیلیغی بئله بیر تورک-اوغوز موحیطینده اینکیشاف ائدیردی. مشهور تورکولوق و.بارتولدون دئدیگی کیمی، تاریخده هله هئچ بیر تورک شاعیری مختومقولو قدر پوپولیار اولمامیش، اونون قدر سئویلمهمیش، اوخونمامیش، ازبرلنمهمیشدیر.
مختومقولو هر شئیدن اؤنجه بؤیوک شاعیر و ایستعدادلی آشیقدیر. آرتیق اون یئددینجی عصردن اعتیبارن تورک ادبیاتیندا دیوان ادبیاتی ایله آشیق یارادیجیلیغی قوووشاراق یئنی بیر مرحلهیه قدم قویموش، یازیلی ادبیاتلا شیفاهی ادبیاتین سینتئزی نتیجهسینده شاعیر-آشیق صنعتکارلار یئتیشمیشلر. مختومقولو تورکمن و عومومتورک فولکلورونو دریندن منیمسهین خالق شاعیری-آشیغی سویییهسینه یوکسلمیشدیر.
مختومقولو یارادیجیلیغینین اساسینی محبت لیریکاسی تشکیل ائدیر. لاکین اونون تورکمنلری بیرلیگه چاغیران ایجتیماعی مضمونلو شئعیرلری ده آز دئییلدیر. او، " خالقین خوشبختلیگی بیرلیگیندهدیر " ایدئیاسینی شئعیرینده بئله ایفاده ائتمیشدیر:
بیرلشیب، همرأیدیر کؤنوللر، باشلار،
قیی وورسا ارییر تورپاقلار، داشلار،
بیر سوفرهیه گهلر چؤرکلر، آشلار،
قارداشلیقدیر خوش ایقبالی تورکمنین.
بو شئعیر اون یئددینجی عصرین بؤیوک آذربایجان شاعیری، زحمتکئش خالقین قوووه سینه اینانان و اونو اؤز گوجونون توکنمزلیگینه ایناندیرماغا چالیشان عابباس توفارقانلینین اینسانلاری بیرلیگه چاغیران میصراعلارینی خاطیرلادیر:
عابباس دئیر بو سؤزلری سریندن،
آرخی وورون سویو گلسین دریندن،
سؤز بیر اولسا داغ اوینادار یئریندن،
ائل بیر اولسا ضربی کرن سیندیرار.
م.فراقینین دینی مضمونلو شئعیرلری ده چوخدور. اونون یارادیجیلیغیندا ایجتیماعی-سیاسی مضمونلو شئعیرلر، فلسفی-دیداکتیک اثرلر اؤنملی یئر توتور. بونلاردان باشقا، مختومقولونون موختلیف سببلردن یازدیغی شئعیرلری (ووجودنامهلر، آتاسینا، قارداشی عبدوللایا حصر ائتدیگی شئعیرلر) واردیر. دوغما خالقینا قیریلماز تئللرله باغلی اولان بؤیوک صنعتکار خالق روحونون ترجومانی کیمی اونون آرزو و ایستکلرینی، حیاتینی و طالعیینی قلمه آلمیش، بونو گئنیش پوئتیک ووسعت و سونسوز ایلهاملا، الوان و پارلاق بویالارلا یئرینه یئتیرمیشدیر. مختومقولونون اوچ عصردن بری تورکمن ادبیاتینی ایستیقامتلندیرمهسینین و سئویلمهسینین سببی ده ائله بودور. اونون تورکمن بیرلیگی ایدئیاسینا خیدمت ائدن شئعیرلرینین بیر قیسمی سؤزون اصل معناسیندا تورکمنلره اورتاق میلّی شوعور آشیلایان، بیر قیسمی آدلی-سانلی تورکمن خانلارینین، بیلرینین، سرکرده و دؤیوشچولرینین قهرمانلیقلارینی ترننوم ائدن، بیر قیسمی ایسه وطنین گؤزللیکلرینی وصف ائدن شئعیرلردیر.
مختومقولو اثرلرینین 2 الیازما نوسخهسی آمئا م.فوضولی آدینا الیازمالار اینستیتوتوندا ساخلانماقدادیر. اونو دا قئید ائدیم کی، الیازمالار اینستیتوتونون خزینهسی تورک معنوی بیرلیگینین ان باریز ثوبوتلاریندان بیریدیر. بورادا بؤیوک آذربایجان شاعیرلری ایله برابر اؤزبک شاعیرلری ع.نواینین، موجریم بوخارینین، عوثمانلی ادبیاتینین کلاسیکلری باقی، ندیم، نایلی، نییازی میصری، علاالدین ثابیت، نؤورس، اوممی عیسا قارامانلی، شئیخ ایسحاق التوکاتی، گوواهی، ناظیم ایستانبولی، عیصمتی، ایبراهیم حقّی ارضرومی، ضییا پاشا و باشقالارینین اثرلرینین الیازمالاری قورونور.
مختومقولونون الیازمالار اینستیتوتوندا ساخلانان بیرینجی الیازماسی اون دوققوزنجو عصرده کؤچورولموش دیواندیر، بورادا 94 قوشما و قزللر توپلانمیشدیر. اون دوققوز عصرده تورکمنیستانا کؤچورولموش ایکینجی الیازمادا شاعیرین آیری-آیری شئعیرلری کؤچورولموشدور.
مختومقولو بو گون بوتون تورکلرین، خوصوصیله ده اوغوز تورکلرینین سئویملی شاعیریدیر. بؤیوک شاعیرین مؤحتشم یارادیجیلیغی، اثرلرینده وصف ائتدیگی میلّی بیرلیک ایدئیاسی اونون اؤزوندن سونراکی نسیللره قویوب گئتدیگی ان دیرلی میراثدیر.
کؤچورن: عباس ائلچین


text:
2
müzik Azerbaycan mp3 download free
آهنگلری دانلود اله ماق اوچون ماهنی لارین اوستونده
کلیلک الیین ( لاتین آدلارینین اوستونده )
Filed under: آذربایجانی موزیک لر Azərbaycan müzikləri Etiketlənmiş: | arıf babayev aşıqəm mp3,ay ışığında,Aygün Kazımova,Azerbaycan free music mp3,Azerbaycan mp3,azeri mp3 indir,azeri mp3 yüklə,bağa girdim,bağışla mp3,Brilliant Dadaşova,durnalar mp3,faiq ağayev mp3,faytonçu,free Azeri music download,iradə ıbrahımova uca dağlar,leyla mp3,qoca qartal mp3,Rəşid Behbudov,sari gelin mp3 leyla,sarı gelin mp3 indir,sarı gəlin mp3,sen gelmez oldun mp3 faiq ağayev,sevmirəm mp3,sən gəlməz oldun mp3,Tünzalə gözü qaşı qara qız,toy mahnısı mp3,ulduz mp3 endir,لیلا mp3,موزیک های شاد غم آذری,موزیک اذزی داونلود,یار بیزه قوناق گله جک موزیک,گؤزو قاشی قارا قیز,yanaqlar,yar bizə qonaq gələcək,Zülfiyyə Xanbabayeva,Şövkət Ələkbərova çay mahnısı mp3,İradə İbrahimova,آی ایشیغیندا,آیگون کاظیموا,آذری آهنگ یوکله,اولدوز دانلود,اراده ابراهیموا,باغیشلا mp3,بریلیانت داداشوا,توی ماهنی سی,دورنالار,دانلود موزیک آذری,دانلود موزیک آذربایجانی,دانلود موزیک ساری گلین mp3,دانلود آهنگهای آذربایجانی,دانلود سن گلمز اولدون,رشید بهبودف,رشید بهبودو دانلود,زولفیه خان بابایئوا,سن گلمز الدون mp3,ساری گلین mp3,ساری گلین دانلود,شوکت علی اکبرو,عارف بابایئو


text:
تورکیهنین کولتور خزانهسی (48)
آماسیا شهری هیتیتلر دؤورونده ایلک قورولدوغو گوندن بری مینلرله ایلدیر عینی آدی داشییان نادیر یاشاییش مرکزلریندن بیری. 3000 ایللیک کئچمیشه صاحب شهر یئشیل ایرماک چایی ساحلینده یئر آلیر
تورکیهنین کولتور خزانهسی (48)
تورکیهنین کولتور خزانهلرینی بو هفته سیزلره ایچ قارا دنیز بؤلگهسینده یئر آلان شاهزادهلر شهری اولاراق دا بیلینن آماسیانی تانیداجاغیق.
آماسیا شهری هیتیتلر دؤورونده ایلک قورولدوغو گوندن بری مینلرله ایلدیر عینی آدی داشییان نادیر یاشاییش مرکزلریندن بیری. 3000 ایللیک کئچمیشه صاحب شهر یئشیل ایرماک چایی ساحلینده یئر آلیر. چایین قیوریملاری قالانی سالدیریلارا قارشی قورویار. آماسیا قالاسینین چایا باخان یاماجلاریندا قایالیقلارا اویولموش آنیتسال قایا کرال مزارلاری وار. بو قایا مزارلاری آنتیک دؤور یونان-فارس-ارمنی معماریسی خصوصیتلرینین قاریشیغیدیر. میلاددان اؤنجه 69دا دوغان و جوغرافیا علمینین قوروجوسو اولاراق قبول ائدیلن استرابون، آماسیالیدیر. اونا گؤره افسانوی قادین قبیلهسی آمازونلارین کرالیچهسی آماسیس ده آماسیالیدیر. یوکسک بورچلارییلا دقت چکن قالا چایین ده قوروما ساغلاماسییلا بیر چوخ ایشغال تلاشینی اوغورلا سوووشدوردو. تئیمورون آنادولو سفرینده آلا بیلمدیگی نادیر شهرلردندیر. بو خوصوصیتیله عثمانلی ایمپراتورلوغونون تکرار جوجردیگی یئر اولما خصوصیتینه مالیکدیر. ییلدیریم بئیازیتین 1402-جی ایلده آنکارا ساواشیندا امیر تئیمورا مغلوب اولماسی عثمانلی دولتی چتینلیکلی بیر مدت یاشاییر. 4 شاهزاده آیری یئرلرده رهبرلیکلرینی اعلان ائدر. آماسیادا اولان و بو شاهزادهلرین ان کیچیگی اولان چلبی محمت بو قارماشالاردان باشاریلی چیخاراق عثمانلی ایمپراتورلوغونون تکرار بیرلیگینی تامین ائدر. چلبی محمتدن سونرا نوهسی اولان فاتیح سلطان محمت ده آماسیا والیلیگی ائدهرک دولت رهبرلیگینه حاضیرلانیر. یاووز سلطان سلیم ده آماسیا والیلیگی ائدن شهزادلردندیر. عثمانلینین اهمیتلی صدرالعظم یعنی باش ناظیرلریندن کؤرپولو محمت پاشا و مرزیفونلو قارا مصطفی پاشا دا مشهور آماسیالیلاردیر. مرزیفونلو قارا مصطفی پاشا 1683دکی 2. وینه محاصیرهسیندن رئاللاشدیران آدامدیر. عثمانلی ایمپراتورلوغو بویونجا بیر چوخ اهمیتلی اثر قازاندیریلان شهرده ان اهمیتلی تاریخی اثرلردن بعضیلری اولان بئیازیت مسجیدی و سابونچو اوغلو طب تاریخی موزهسی ان دقت چکن یئرلردندیر. یئشیل ایرماک ساحلینده 1800-جو ایللره تیکیلن بؤیوک بیر تاریخی قوناق ایندیکی واختدا تعمیر ائدیلهرک شاهزادهلر موزهسی اولاراق زیارته آچیلمیشدیر. بورادا وظیفه ائدن شاهزادهلرین و پادشاهلارین بال موموندان هیکللری او دؤورو عکس ائتدیرن پالتارلار ایچینده زیارتچیلرین ماراغینا باشاریلی بیر شکیلده تقدیم اولونور.
--------
آماسیا آلمازی دا مارکا دگری اولان اکینچیلیک بیر محصول اولاراق تورکیهنین ان بینیلن ائلمالاریندان بیریدیر. کیچیک قیرمیزی آلمانین اونو اؤلکه مرزلرینی چوخدان آشمیش وضعیتدهدیر. یئشیل ایرماک بویونجا یئر آلان دره لرده یئتیشن بو گؤزل، لذتلی آلما سئویلهرک مصرف ائدیلر. آماسیانین خالق آراسیندا ان مشهور افسانهلریندن بیری فرهاد ایله شیرین حکایهسیدیر. فرهاد مشهور بیر نقاش رسامدیر. یئنی بیر کؤشک ائتدیرن سلطان، فرهادا سارایین بزنمهسینه ائتمه وظیفهسی وئریر. بوتون هنرلرینی گؤسترهرک ایشه باشلایان فرهاد، گونون بیرینده کؤشکو زیارته گلن سلطانین قیزی شیرینین گؤرور اونا عاشیق اولور. سلطان قیزینی اونا وئرمک ایستمز. خیر ده دئیه بیلمز، چونکی قیزین دا اوندا قلبی واردیر. سلطان، فرهاددان آلما داغینی دئشهرک آماسیایا ایچمه سویو گتیرمهسینی ایستییر. خالق شیرین سویا بؤیوک بیر احتیاج دویماقدادیر. شیرینین عشقیله یانیب، آلوولانان فرهاد بو وظیفهنی قبول ائدر و ایشه باشلاییر. عاشق اهتیراسییلا اوزون ایللر داوام ائدن تلاشلاری نتیجه وئریر داغی دئشن فرهاد شهره سویو گتیریر، خالقین سوسوزلوغو اوزون ایللره چاتاجاق شکیلده آرادان قالدیریلار. سئوگیلیسی شیرینه قوووشار. آنادولودا، قافقازدا و ایراندا بنزری حکایهلرین ایضاح فرهاد و شیرینین خاطیرهسینه آماسیادا عاشیقلار موزهسی تیکیلهرک توریستلرین زیارتینه آچیلمیشدیر.
------
آنادولونون ان اوزون سولاریندان اولان یئشیل ایرماغین ساحلینده تاریخی ائولری، موزهلریله و قالاسیله دقت چکن آماسیا شهرینی سیاحیق دیلییله.


text:
سبد خرید من
هیچ محصولی وجود ندارد
HTC 10- اچ تی سی HTC 10
HTC One A9- اچ تی سی HTC One A9
HTC DESIRE 626 - اچ تی سی دیزایر 626
HTC One E9 Plus -اچ تی سی HTC One E9 Plus
HTC One N9 - اچ تی سی وان ام 9
HTC One E8 Dual - اچ تی سی وان E8 دوسیم
HTC Desire P - اچ تی سی دیزایرP
HTC Desire 400 - اچ تی سی دیزایر400
HTC Desire 820 mini - اچ تی سی دیزایر 820 مینی
HTC Desire Eye - اچ تی سی دیزایرEye
HTC Desire 820 - اچ تی سی دیزاایر 820
HTC Desire 610 - اچ تی سی دیزایر 610
نماد اعتماد الکترونیکی
ساماندهی فروشگاه های اینترنتی
سبد خرید من
هیچ محصولی وجود ندارد


text:
آیریلیق هواسی
بو نی چالان بو گئجه آیریلیق هواسی چالیر
نئیین یانیقلی سسی اود سالیر اورک چابالیر
سن ایسته ییرسن گئده سن گئت گوزوم دالینجا قالیر
اورکده غم قوشو سن گئتسن آشیانه سالیر
منه اولوم بو گئجه آیرلیقدان آساندی
آماندی گئتمه دایان گئتمه قال اورک یاندی
پولاددان اولسا اورک, آیریلیق اودی اریدیر
بو اود داشی اریدیر یئل کولون هوایه سپیر
او گئدیب جان بدنیمدن چیخیب دالیجا گئدیر
بو غربت اولکه ده کیم من غریبی دفن ائله ییر
الهی آیریلیق اوز سئوگیلیندن آیریلسین
زمانه دفتر عمرین همیشه لیک جیرسین
منیم ستاره عمریم همیشه لیک باتدی
بو آیریلیق منی ییخدی مرامینه چاتدی
شراب عشقیمه جان یاندیران زهر قاتدی
سینمده بیر قوجامان داغ کیمین دومان یاتدی
معاف ائدیب بیزی بیگانه لر بلا لردن
بلا چکیر باشیمیز ایندی آشنا لردن
آماندی گئتمه من بینوادن آیریلما
یادین دالیجا گئدیب آشنادن آیریلما
بنفشه غنچه سی باد صبادن آیریلما
خمار باخان گوزووه
حقیقتا کی لطافتده بی نهایت سن
آغلایان گوزوم قوربان
گوزوم سوزوم غزلیم دفتریم اوزوم قوربان
گوزللرین گوزلی شاهکار خلقت سن
قیزیل گولون بوداغی زینت طبیعت سن
نازین سحر چاغی سان بیر پارا لطافت سن
قارانلیق گئجه نین پارلاق اولدوزو گئتمه
وفالی شاعرینی بوندان آرتیق اینجیتمه
سنی قسم وئریرم قهرمانلار ایمانینا
اورکده حسرتی اولموش جوانلارین قانینا
شهید راه حقیقت اولانلارین قانینا
شرفلی خلقلرین ایسدی قانلی میدانینا
بیر از دایان بو گئجه آیریلیق شرابین ایچک
او اکدیگین بو قیزیل گوللرین گولابین ایچک
Filed under: باشقا شاعیرلر,تورکی شعرلر Türkcə şeirlər Etiketlənmiş: | آیریلیق,آیریلیق هاواسی,آیریلیق شعری,آذری شعرلر,تورکی شعر,تورکی شعرلر,تورکجه شعر,شعر ترکی


text:
عاشورا گۆنۆ ایمام یالقۇز قالێب و جدّی رسولالله (ص)ــه سؤیلۆر:
قوْشار: حیرانی
بۇ بیر گؤزهل و حماسی نؤوحهدیر و بیزیم بؤلگهلرده عاشورا گۆنۆ چوْخ اوْخۇناردی و ائله ایندیده هردهن اوْخۇیان اوْلار. بۇ نؤوحهنین متنین آثارالشعراء آدلێ بیر کیتابدان اله گتیردیم. بۇ کیتابدا اوْتۇز نؤوحه قوْشاریمیزدان (شاعیر) یاپێتلار وار.
گل کـربــلا چــؤلــۆنده مینایــه یــا محمّـد
مظلوم حۆسئینین آغلۇر سقّایه یا محمّـد
گل باشلانێب بۇ چؤلده، عباسیمین عزاسێ
اۇممیدیمی یێخێبلار، باشێندا وار یاراسێ
قارداشێم اؤلدۆ آرتدێ، گل باشێمێن بلاسێ
دوْغراندێ جیسمی شان شان، سالیمدێ گؤر هاراسێ؟
گلمیر اله ائدهم حمل، قتلایه یا محمّد
باشێن آچێب بۇ چؤلده گل گؤر نه نوعی زهرا
اکبر غمین چێخارتدێ یاددان یارالێ سقّا
سێندێ بئلیم دۆزهلمیر، یوْخدۇر بئلیمده یارا
آز وقته کربلاده چارهم کسیلدی جدا"
گل وئر تسلّی ایندی زهرایه یا محمّد
چوْخ-چوْخ یارا دگیبدیر، جیسمی اوْلۇبدۇ شان شان
گل عبد-ی-صالحون گؤر، قانه اوْلدۇبدۇ غلطان
قوْلسۇز وزیر-ی-جنگیم، شهپهر آچێبدێ اوْخدان
تشبیه اوْلۇر بۇ جیسمی، اوْراق اوْلۇب چو قرآن
شیرازهسیز دۆشۆبدۆر هر آیه یا محمّد
ال تاپدێلار حۆسئینه، سرداریمی یێخاندا
یاندێ یارالێ قلبیم اعضاسینه باخاندا
قارداشێمێن یۆزۆندهن اؤپدۆم جانی چێخاندا
ال چالدێ اهل-ی-کوفه مقصودینه چاتاندا
قدّی خمیده باخدێم، اعدایه یا محمّد
یالقۇز قالان حۆسئینۆن سسلهر سنی هرایه
قطع اوْلدۇ چارهم ایندی تئز گل بۇ کربلایه
سێندێ بئلیم بۆکۆلدۆ باخ قامهت-ی-رسایه
دۆشدۆ گؤزۆم ضیادهن، گللهم اؤزۆم نوایه
اوْف اوْلسۇن ایندی جدّا، دونیایه یا محمّد
قارداشێم اؤلدۆ بیلدیم، باشێم کسهرلر عطشان
نئیزه باشێندا منده، اوْللام قوْناق-ی-رهبان
اهل-وْ-عیال آچێب باش، یئکسهر ائدهرلر افغان
تلّ اۆسته زینبیم گؤر سسلهر بحال-ی-گئریان
آهی کئچیبدیر عرش-ی-اعلایه یا محمّد
یاده سالار «حئیرانی» بۇ حالی دائیم آغلار
هر دههی-ی-محرّم، قلبین بۇ غمله داغلار
عباسیمین عزاسین هر بزم-ی-غمده ساخلار
وار دور علاقهسی چون، بۇ دیللهریله اوْخشار
سؤیلهر گلئیدون ائی کاش، مینایه یا محمّد


text:
یار آغلادی من آغلادیم
یارین بویون قوجاقلادیم، یار آغلادی من آغلادیم
ییغیشدی قونشولار بوتون جار آغلادی من آغلادیم
باشیندا قار قالان داغا، دانیشدیم آیرِيليق سؤزون
بیر آه چکیب باشینداکی قار آغلادی من آغلادیم
طارمدا نار آغاجلاری منی گؤروب دانیشدیلار
بویومو زیتون اوخشادی نار آغلادی من آغلادیم
اؤرک سؤزون دئدیم تارا سیملر اولدو پارا- پارا
یاواش- یاواش سیزیلدادی تار آغلادی من آغلادیم
دئدیم کی حاق منیم کیدیر باشیمی جکدیلر دارا
طناب کسنده بوینومو دار آغلادی من آغلادیم
ایلیگه اسدی بیر خزان تالاندی گوللریم منیم
خبر چاتینجا بولبوله خار آغلادی من آغلادیم
«جعفریم» بویوم بالا غم سینمده قاقا- قالا
یار جانیمی آلا آلا یار آغلادی من آغلادیم.
استاد هوشنگ جعفری
Filed under: تورکی شعرلر Türkcə şeirlər Etiketlənmiş: | هوشنگ جعفری,یار آغلادی من آغلادیم,تورکی شعر


text:
یکشنبه 2 مردادماه سال 1390 ساعات 11:40 ق.ظ
یار دئدیم سینه مده یارام قانادی
دیلیم لال اولدو ، قانیم چاغلادی
گؤزلریمده یاش دورمادی آغلادی
عذابلار ایچینده تنهایام ظالیم
یادیما دوشموسن بو آخشام یئنه
خیالیم دؤنوب دولانیر سنه
اصلینده نه اولوب بیلمیره م منه
حسرت اودونا یانیرام ظالیم
قلبیمده آیریلیغا دؤز دئییب
الویداع سؤیله دیم عادی سؤز بیلیب
سئوگی دونیام منی ویران ائدیب
سنین له سنسیز قالمیشام ظالیم
گؤزلریم یاشاردی، دیلیم توتولدو
محبت ساراییم چؤکدو، اوچولدو
آغلایان گؤزلرین قارشیمدا دوردو
یئنه ده سنه مؤحتاجام ظالیم
کوسکون م ، قلبیمی دویان یوخ هله
قلبی قلبیم له ووران یوخ هله
گئری دؤن آرادا هیجران یوخ هله
سنین له ویصالا قووشام ظالیم ...!
شنبه 1 مردادماه سال 1390 ساعات 09:29 ق.ظ
بیر گون من اولماسام سنین یانیندا
منی باشی قارلی داغلاردا آختار
یورولدون، توکندین، بیتدین ساناندا
دینجل، گول-چیچکلی باغلاردا آختار
آختار، خوش خاطره کؤشهسیندهیم
آختار، گولوشونون نئشهسیندهیم
قلبینین ان درین گؤشهسیندهیم
منی اؤز-اؤزونون ایچینده آختار
سنه سئوگی آدلی جاهان وئرمیشم
جانیمدان آییریب اوچ جان وئرمیشم
عؤمرومو تک سنه قوربان وئرمیشم
منی قوربانلیقلار ساییندا آختار
قورخما کی یانیندا اولمایاجاغام
سنی اؤز روحوم لا یاشاداجاغام
بوتون بلالاردان قورویاجاغام
منی اوجاغینین کؤزونده آختار!...
پنجشنبه 30 تیرماه سال 1390 ساعات 12:51 ب.ظ
خیانت بو گئجه قوناغیم اولدو
بو الوان دونیامین رنگلری سولدو
کدردن قلبیمه گؤز یاشی دولدو
بوغدوم گؤز یاشیمدا محبتیمی
آیاقدا ساخلادی منی اینتیزار
خزانا چئوریلدی سئودالی باهار
کدردن گؤز یاشیم یاغیش تک یاغار
بوغدوم گؤز یاشیمدا محبتیمی
اوره یین یئرینه باغلاندی بیر داش
نه دوشمن تانیدیم ، نه ده کی یولداش
دولویا چئوریلدی گؤزومده کی یاش
بوغدوم گؤز یاشیمدا محبتیمی
پنجشنبه 30 تیرماه سال 1390 ساعات 09:44 ق.ظ
اولدوزلار ایدی سنین اوریین، بونا گؤره سمایا باخاردیم همیشه..
سببینی بیلمدیگیم بیر دینجلیک ایدی، گئجهلری آی ایشیغیندا اولدوزلاری ایزلمک، اورادا منی چکن بیر شئی واردی، سسسیز، سیررلی و ده معمالی..
رنگلری آختاریردیم سمادا، ماوینی، قیرمیزینی، چهراییداکی بوزو، قارایا محبوس یاشیل ، سونرا گؤزلرین گلیر آغلیما..
دایانیرام!.. بوغازیما بیر شئیلر دوگونلنیر..
سنه داییر مینلرله سؤز گلیر آغلیما، سونرا سئومهیه داییر دئییلمیش بوتون سؤزلری سؤیلمک، دونیایا قیشقیرماق ایستییره م، اما گولومسه ییره م یاواشجا..
بو نیه یارایاجاقدی کی؟
سئومهیه داییر یازیلمیش و دئییلمیش بوتون سؤزلری سؤیلهسم ده ایچیمده کی بوسه نی ایضاح ائده بیلمزدی کی اونلار...
یاشاماق لازیم ایدی سنی آنلاماق اوچون ، چونکی سن یالنیز معنا ایدین..
گئجهلری سمایا باخدیغیمدا، عاقلیما دوشن بیر معنا ایدین سن..
آنلاییب دا ایضاح ائده بیلمدیگیم بیر معنا، یان-یانا قویدوغومدا هر شئیی معناسیزلاشدیران بیر معنا ایدین.
سندن داها معنالیسی واردیرمی گؤرهسن..؟
داها ایستی بیر توخونوش..؟
داها ایستی بیر اؤپوش..؟
داها ایچدن بیر قوجاقلاما..؟
و سندن داها درین باخا بیلهجک بیر گؤز وار ایدی.. ؟
ایندی گئجهنین قوینوندایام، خیالینلا سئویشیرم، تک لیگیمده یاستیغیمی قوجاقلاییرام، اونونلا دردلشیرم هر گئجه...
آینالاردا آختاریرام سنین توخوندوغون منی، آینالاردا آختاریرام بدنیمده کی ایزلرینی، آینالاردا آختاریرام ایتیردیگیمی!
ایندی سنه دایر تک بیر شئی بیلیرم..
" یاستیغیم دا قوروتدوغوم گؤزیاشیم سان سن ..."


text:
آغ آتیم
آغ آتیم ، قول قاناتیم
آت قدمین یورتما یئری ! ——– > یورتما یئریمک = آت یئریشی
آش تپه لردن
سیلدیریم تک سره لردن
سئله سینمیش دره لردن
بو نه طوفاندی گؤزل کهلیگیمی
ایستییر آییرسین فره لردن ——> فره = کهلیک بالاسی
غیرتیم جوشه گلیر غملی خبردن
آغ آتیم – قورخما خطردن !
آغ آتیم ، قول قاناتیم
شیهه چک ، قوی سسیوه
بلکه یاتانلاردا اویانسین
یاتماغین واختی دگیل دورسون اوتانسین
یاتانین عؤمرو تالانسین
تازا نعلین وار آتیم
چال بو داغین سینه سینه ، قوی پارالانسین
چال داغین سینه سی باتسین ، یارالانسین
داشی داشدان ، آرالانسین
آغ آتیم قول قاناتیم
داش قایادان آشما چتیندی
قاباق اوز یوققوشادی ، قاشما چتیندی
داغا دیرماشما چتیندی
داشا ، سووخاشما چتیندی ———-> سووخاشما = دیرماشماق
باخما یوللاری چتیندی ، اورانین هیبتی یوخدور
آغ آتیم همت ائله !
غیرتی یوخدور
هله اوز یوققوشالار چوخدو قاباقدا
آشماق اولماز بو آیاقدا
آغ آتیم قول قاناتیم
بسدی ایاق ساخلاما ، گون باتدی قارالدی
گون گئچیب داغ دالینا رنگی سارالدی
داغین اوستون دومان آلدی
آغ آتیم بس بو نه حالدی ؟
بورا یارقاندی آتیم دورما آماندی … —–> یارقان = یارغان = اوچوروم
آغ آتیم ، قول قاناتیم
آت قدم آیدینلیغا ساری
هورکوشن اوولاریلان ، —-> هورکوشن = قورخوب قاچان
(( اوو = آو ، صید ، شکار « عوام تصوروندا (آو) فارسیجا آهو نون مخفف تلفظو دور و بو نه یالنیشدیر ))
چیخ سره یاللاری یوخاری —-> سره یال = سره ، گدیک
قار قالان داغلارا سال بیر نفسین
قوی اریسین بوز کیمی چیگنینده کی قاری
سولاری آرخلارا سال بلکه سووارسین
قوری قالمیش مومالاری
قوی بؤیوک گؤلده اوزوشسونله یاشیل باش سونالاری
آغ آتیم
جهد ائله باری
سنی تاری !
آغ آتیم ، قول قاناتیم
طبعیمین دریاسی جوشقوندو
یئل اسدیر لپه لنسین
قوی چالیم صخره لره دالغامی ، —–> دالغا = شپه ، موج
دالغام سپه لنسین
قوی یاغیش تک قورویان
داغلارین اوستونده اله نسین
هرزه اوتلاری آپارسین
لالا بیتسین
هاممی گوللر تزه لنسین
گول و بولبول یییه لنسین
آغ آتیم ، قول قاناتیم
آت قدمین قلعه بابکدن آشاق
قارا گونلن ساواشاق
آت گولوندن سس آتیب ، بابکین حالین سوروشاق
یئنه طوفاندا جوشاق
دریالار تک قووشاق
قوووشوقدان سوووشاق ——> قوووشوق = چایلارین قوووشان یئری
آغ آتیم قول قاناتیم
شیهه چک قوی سسیوه
هاجرینی ترکینه چکسین نبی گلسین
قوی کور اوغلو آتینی داغلارا سالسین
ائشیدیب شیهه نی گلسین
الده کسگین قیلینجیلا
بویاسین قانه کئچل حمزه نی گلسین
قوی کرم سازینی سالسین دؤشونه ، چؤللره دوشسون
های سسی ائللره دوشسون
دئگیلن غملی کرم ایستییر اگر ، اصلینی گلسین
دشمنین بلکه کسک نسلینی ، گلسین
قوی بو داغلاردا بؤیوک هلهله دوشسون
داغلارا ولوله دوشسون
آغ آتیم ، قول قاناتیم
منه بیر قالغی بابامدان ، بو وئریلدی ، بونو چیگنیمه ساللام
قارا داغ باشینی آللام
اورا بیر ولوله ساللام
آغ آتیم دورما ، یوبانسان ، دالی قاللام
آغ آتیم قول قاناتیم
بیز اگر قلعه سیمرغدان آشساق بیزه آزدی
باخما یوللار ناتارازدی
باخما بو قارلی دماوند ، بو قفقاز بو هرازدی
باخما داغدا ، هاوا دوتقوندو – آیازدی —-> آیاز = آیلیق و سویوق گئجه
باخما بو قیشدی بو یازدی
آغ آتیم آت قدمین دریا دایازدی —–> دایاز = کم عمق ، درین یوخ
دریانی گئچسن اگر شهر نیازدی
اوردا هر قان کی توکولدو یئره ، آزادلیغی یازدی
بشر آزادلیغا بازدی !
آغ آتیم ، قول قاناتیم
اوردا دؤلبر چین اوتو دؤرت پر آچیبدی
اوردا دیللنمگه دیل تازه شیرین دیللر آچیبدی
اوردا باغلاردا بوتون گوللر آچیبدی
آغ آتیم
آت قدمین
آیدینلیغا ساری !
شاعیر : اوستاد هوشنگ جعفری
Filed under: استاد هوشنگ جعفری,تورکی شعرلر Türkcə şeirlər Etiketlənmiş: | هوشنگ جعفری,هوشنگ جعفری نین شعرلری,آذربایجان شعرلری,آغ آتیم,استاد هوشنگ جعفری,استاد جعفری,تورکی شعر,تورکجه شعرلر